Ministarstvo traži dokaze o zlostavljanju dece u ustanovama socijalne zaštite u Srbiji\nMinistarstvo za rad, zapošljavanje, boračka i socijalna pitanja Vlade Srbije pozvalo je grupu nevladinih organizacija, koje su iznele tvrdnje o sistemskom zlostavljanju dece sa smetnjama u razvoju i invaliditetom u ustanovama socijalne zaštite, da neodložno i hitno dostave jasne dokaze o tim navodima.\nMinistarstvo je u svom saopštenju naglasilo “da se u ustanovama socijalne zaštite primenjuju standardi koji su propisani Zakonom o socijalnoj zaštiti i Pravilnikom o bližim uslovima i standardima za pružanje usluga socijalne zaštite”.\nMeđunarodna organizacija za ljudska prava osoba sa invaliditetom Disability Rights International (DRI) iz Vašingtona i Inicijativa za prava osoba sa mentalnim invaliditetom MDRI-S iz Srbije objavili su 24. juna istraživanje “Zaboravljena deca Srbije”.\n“Ovaj izveštaj se zasniva na nalazima prikupljenim tokom 2019. godine i informacijama koje su DRI i MDRI-S prikupile do vremena njegovog objavljivanja i odnosi se prevashodno na položaj dece, ukazujući na kršenja ljudskih prava koja nisu razrešena i koja se i dalje dešavaju u institucijama socijalne zaštite”, navodi se u publikaciji.\nOve organizacije za ljudska prava osoba sa invaliditetom dale su 11 preporuka Vladi Srbije kako bi se u ustanovama gde žive deca sa mentalnim invaliditetom poboljšala njihova ljudska prava.\nViše nevladinih organizacija za ljudska prava, koje su članice Platforme za saradnju sa mehanizmima UN za ljudska prava, saopštilo je 29. juna da "izražava duboku zabrinutost u vezi sa stanjem u institucijama socijalne zaštite i dokazima o sistemskom zlostavljanju dece sa smetnjama u razvoju i invaliditetom u ovim ustanovama".\nU saopštenju se navodi da time Srbija "krši međunarodne obaveze kao i sopstveni Ustav i zakone kojima se zabranjuje diskriminacija na osnovu invaliditeta".\nKako se navodi u saopštenju, posebnu zabrinutost izaziva "ćutanje administracije i odbijanje da o nalazima istraživanja razgovara sa organizacijama civilnog društva".\nPotpisnice ovog saopštenja su Beogradski centra za ljudska prava, Komitet pravnika za ljudska prava - Yucom, A11 - Inicijativa za ekonomska i socijalna prava, Centar za prava deteta, Astra, Inicijativa za prava osoba sa mentalnim invaliditetom, Međunarodna mreža pomoći i Mreža organizacija za decu.\nMinistarstvo u svom saopštenju navodi da je “iznošenje paušalnih tvrdnji o ovako ozbiljnom kršenju zakona i standarda krajnje neodgovorno i neozbiljno” i optužuje organizacije za “urušavanje sistema socijalne zaštite i uznemirenja javnosti”.\nOvo ministarstvo je u saopštenju navelo da je u martu 2021. delegacija Komiteta protiv torture, nečovečnog ili ponižavajućeg postupanja ili kažnjavanja Saveta Evrope “obišla dve ustanove socijalne zaštite i u preliminarnom izveštaju nije navela primedbe na poštovanje ljudskih prava korisnika u periodu epidemije”.


Korona virus: Još 69 novih slučajeva u Srbiji, švedski epidemiolog rekao da je trebalo uvesti strože mere | Boom93\nU Srbiji u poslednja 24 sata nije bilo preminulih od posledica korona virusa, ali je porastao dnevni broj zaraženih, dok će putnicima iz većine evropskih zemalja biti dozvoljeno da uđu i u Italiju bez potrebe za kasnijom izolacijom.\nU Srbiji nema novih žrtava od korona virusa, objavljeno je na sajtu Ministarstva zdravlja.\nIpak, broj novoobolelih raste. Dan ranije broj novih slučajeva je bio 24, a u sredu iznosi 69.\nUkupno je u zemlji do sada registrovano 11.523 pozitivna slučaja korona virusa, a preminulo je 245 ljudi.\nHospitalizovano je 466 pacijenata, a na respiratoru se trenutno nalazi njih 12.\nBroj izlečenih pacijenata do sada iznosi 6.852, dok je stopa smrtnosti 2,13 odsto.\nKoloseum u Rimu posetili turisti posle tri meseca (Foto: Getty Images)\nBosna i Hercegovina – 2.551 potvrđenih slučajeva\nPreminulo je 157, a oporavilo se 1.939 ljudi.\nDo sada je preminulo 103 ljudi, a oporavilo se 2.095.\nSeverna Makedonija – 2.492 potvrđena slučaja\nOd posledica korona virusa do sada je preminulo 145 pacijent, a oporavilo se 1.605.


samit Archives - Istinito.com - Ne budi ovca!\nPočetna > Tagovi članka samit\n8. Aprila 2020. Istinito133Leave a Comment on Samit EU-Zapadni Balkan odložen zbog korone\n15. Decembra 2019. Istinito504Leave a Comment on Šmit: Pokušati naći kompromis u borbi protiv klimatskih promjena\nSamit UN o klimatskim promjenama u Madridu nastavljen je i danas pošto svjetski zvaničnici u prethodna dva dana nisu uspjeli da postignu dogovor. Čileanska zvaničnica Karolina Šmit koja predsjedava samitu pozvala je učesnike da pokažu fleksibilnost, dok pokušavaju da postignu kompromis o ključnim mjerama u borbi protiv klimatskih promjena, prenose agencije. Ona je […]\n14. Decembra 2019. Istinito879Leave a Comment on EU: Smanjiti emisiju štetnih gasova\nEvropska unija založila se danas da sa Samita UN u Madridu bude poslata jasna poruka da su države spremne da učine više na smanjenju emisije štetnih gasova. Dvosedmični godišnji pregovori o klimatskim promjenama trebalo je da se završe juče, ali su nastavljeni i tokom vikenda jer nisu riješeni višestruki sporovi u vezi sa implementacijom […]\n4. Decembra 2019. Istinito557Leave a Comment on Trudo, Džonson i Makron ismijavali Trampa?\nNa NATO samitu u Londonu, koji se održava juče i danas, imali smo priliku da vidimo kako se američki predsjednik Donald Tramp prepucava s francuskim kolegom Emanuelom Makronom pred kamerama. Ali novi snimak koji je procurio u medije i na društvene mreže pokazuje kako lideri nekih od najvažnijih američkih saveznica, koliko se iz razgovora […]\nDžonson: Mir se ne može uzeti zdravo za gotovo\n4. Decembra 2019. Istinito470Leave a Comment on Džonson: Mir se ne može uzeti zdravo za gotovo\nBritanski premijer Boris Džonson rekao je danas da je NATO čvrst kao stijena kada je riječ o posvećenosti zaštiti svojih članica, ali da mir ne treba uzimati zdravo za gotovo. Džonson je rekao na otvaranju sastanka povodom 70 godina postojanja ove organizacije da Alijansa treba da diskutuje o novim prijetnjama. – Čvrsti smo […]\n9. Jula 2019. Istinito224Leave a Comment on Dodik: Erdoan se raspitivao za “gulenovce”\nMeta pozvao BiH da prizna Kosovo\n9. Jula 2019. Istinito196Leave a Comment on Meta pozvao BiH da prizna Kosovo\nIlir Meta, predsjednik Albanije, izrazio je žaljenje što Kosovo ne učestvuje na Samitu, te pozvao BiH da prizna Kosovo, na šta mu je odgovorila Ana Brnabić, premijerka Srbije, te podsjetila je da Proces saradnje ne prepoznaje Republiku Kosovo, kao ni domaćin Samita. “Pored mene, kao i pored domaćina, postoji za ovim stolom još nekoliko […]\n9. Jula 2019. Istinito167Leave a Comment on Erdoan: Turska će nastaviti sa podrškom zemljama Balkana\nPlenarna sesija samita Procesa za saradnju u jugoistočnoj Evropi (SEECP), kojom se završava jednogodišnje predsjedavanje BiH ovoj regionalnoj inicijativi, počela je danas na Jahorini. Redžep Tajip Erdoan, predsjednik Turske, zahvalio se Miloradu Dodiku, predsjedavajućem Predsjendištva BiH i članovima Predsjendištva na gostoprimstvu. “Ovaj region je važan za stabilnost cijele Evrope. Turska je uvijek pružala […]\n9. Jula 2019. 9. Jula 2019. Istinito170Leave a Comment on Dodik: Prilika za razmjenu mišljenja o svim pitanjima\nPlenarna sesija samita Procesa za saradnju u jugoistočnoj Evropi (SEECP), kojom se završava jednogodišnje predsjedavanje BiH ovoj regionalnoj inicijativi, počela je danas na Jahorini. Sesiju je otvorio Milorad Dodik, predsjedavajući Predsjendištva BiH koji je istakao da je ovo još jedna prilika da razmjene mišljenje o svim pitanjima, posebno o evropskim integracijama. Govorio je […]\n9. Jula 2019. Istinito369Leave a Comment on Počeo Samit na Jahorini\nPlenarna sesija samita Procesa za saradnju u jugoistočnoj Evropi (SEECP), kojom se završava jednogodišnje predsjedavanje BiH ovoj regionalnoj inicijativi, počela je danas na Jahorini. U BiH borave predsjednici pet država, uključujući i Ilira Metu, predsjednika Albanije koji je u Sarajevo doputovao sinoć. Planirano je da učesnici samita na kraju sesije potpišu deklaraciju u […]


Centar za prava deteta na pripremnoj sesiji 29. Univerzalnog periodičnog pregleda u Ženevi - CPD\nCentar za prava deteta na pripremnoj sesiji 29. Univerzalnog periodičnog pregleda u Ženevi\nNa pripremnoj sesiji za treći ciklus Univerzalnog periodičnog pregleda (UPR), održanoj u Ženevi, u Palati naroda, od 12. do 15. decembra 2017. godine, borci za ljudska prava predstavili su Radnoj grupi Saveta za ljudska prava trenutno stanje u ovoj oblasti u Republici Srbiji. Osim predstavnika Republike Srbije, na pripremnoj sesiji su učestvovali i predstavnici nevladinih organizacija (NVO) Burundija, Malija, Bocvane, Izraela, Ujedinjenih Arapskih Emirata, Francuske i Rumunije.\nUPR je jedinstveni mehanizam Saveta za ljudska prava usmeren na unapređenje ljudskih prava u svim državama članicama Ujedinjenih nacija. Ishod UPR-a je izveštaj o stanju ljudskih prava Radne grupe koji se sastoji iz konkretnih preporuka za unapređenje ljudskih prava u državi koja je predmet razmatranja. S obzirom da su države obavezne da se izjasne po pitanju svake preporuke, one su odgovorne i za dalje sprovođenje prihvaćenih prepuka, što vodi do kontinuiranog nacionalnog i međunarodnog nadzora nad svim preporukama.\nNVO imaju važnu ulogu u osiguravanju iznošenja svih relevantnih informacija u UPR-u s obzirom da pripremna sesija predstavlja platformu za njihovo aktivno učešće u ovom procesu. Predstavnici nacionalnih i internacionalnih NVO izneli su predloge preporuka za koje smatraju da bi trebalo da se daju Republici Srbiji u trećem ciklusu UPR-a koji će se održati u januaru 2018. godine.\nTokom sesije diskutovalo se o brojnim oblastima u kojima su prekršena ljudska prava, a šest od sedam panela odnosilo se na diskusiju predstavnika civilnog sektora o pravima deteta i trgovini ljudima.\nCentar za prava deteta je učestvovao u pripremnoj sesiji kao član Koalicije za monitoring prava deteta. Direktorka Centra za prava deteta, Ines Cerović, iznela je ključna pitanja koje treba da se razmotre u cilju ostvarivanja prava deteta u Republici Srbiji.\nOna je istakla da bi unapređenje prava deteta trebalo da bude jedan od prioriteta u narednom UPR procesu, što, između ostalog, zahteva da se: a) usvoji Zakon o pravima deteta, b) ustanovi ombudsman za prava deteta, c) unaprede prava maloletnih lica u sukobu sa zakonom i d) unaprede prava dece tražilaca azila.\nKoalicija za monitoring prava deteta zagovara implementaciju svih prava garantovanih Konvencijom o pravima deteta. Koaliciju čini pet visoko profilisanih organizacija u polju monitoringa i izveštavanja u različitim oblastima prava deteta: Užički centar za prava deteta, Beogradski centar za ljudska prava, ASTRA – Akcija protiv trgovine ljudima, Centar za socijalnu politiku i Centar za prava deteta.\nRad Koalicije i njeno učešće u UPR procesu je podržano u okviru projekta „Prava deteta u politikama i praksi“, koji se sprovodi u saradnji sa organizacijom Save the Children International, a koji finansira Vlada Švedske.\nNaredni ciklus pripremnih sesija održaće se od 10. do 13. aprila 2018. u Ženevi, u Palati Nacija, a više informacija možete pronaći na zvaničnoj UPR Info veb strani.


Omikron postaje dominantan u Evropi i širi se na Balkan - Top Portal\nNaslovnica Vijesti Svijet Omikron postaje dominantan u Evropi i širi se na Balkan\nOmikron postaje dominantan u Evropi i širi se na Balkan\nOmikron brzo postaje dominantna varijanta u zapadnoj Evropi i sada se širi na Balkan, rekao je Kluge. Više od 50 odsto stanovništva regiona moglo bi biti zaraženo u sljedećeih šest do osam sedmica, s obzirom na trenutnu brzinu kojom se varijanta širi, prema istraživačkom institutu IHME na osnovu proračuna modela.\nModeliranje za Evropsku regiju sugeriše da će vrhunac od više od 12 miliona infekcija dnevno biti dostignut do sredine januara. Bilo je više od sedam miliona novih slučajeva soja omikron samo u prvoj sedmici 2022. godine u evropskoj regiji, što se više nego udvostručilo u razdoblju od dvije sedmice, rekao je Kluge.\nStope smrtnosti ostaju stabilne i dalje su najviše u zemljama s visokom incidencijom i niskom stopom vakcinacije, rekao je on. Omikron je prijavljen u 50 od 53 zemlje u Evropi i centralnoj Aziji.\nPrethodni članakSunčano i hladno\nNaredni članakЈavor preuzeo dužnost gradonačelnika


BiH: U sljedeće tri godine očekuju se 3 milijarde KM stranih investicija\nPrema podacima Centralne banke BiH tokom 2014. zabilježeno je 740 miliona KM što predstavlja rast od 66,3% više u odnosu na 2013. godinu. Gledajući pozitivni trend povećanja direktnih stranih ulaganja iz prošle godine te jačanje ekonomskog rasta u zemlji i regiji, Direkcija za ekonomsko planiranje BiH (DEP) u dokumentu “Strateški okvir za BiH“ predviđa da bi u 2015. investicije mogle dostići nivo između 880 i 940 milijuna KM. Ukoliko započne realizacija najavljenih energetskih projekata u Termoelektrane-Toplane Zenica ukupne vrijednosti 500 miliona KM i TE Ugljevik 3 ukupne vrijednosti od preko 1 milijardu KM investicije bi u ovoj godini mogle dostići i veći nivo.\nZa 2017. godinu direktna strana ulaganja predviđaju se u iznosu od 940 miliona KM do 1,04 milijarde KM. Pored nastavka ulaganja u elektroenergetske objekte i dionice autoputeva, kao interesantan i moguće izvodiv projekat pojavljuje se ulaganje u Tvornicu cementa Banovići ukupne vrijednosti oko 400 milijuna KM. Ako bi se prema planu na vrijeme pronašao strateški partner, izgradnja bi bila završena do kraja 2017. godine odnosno početkom 2018. godine.\nU okviru svojih redovnih aktivnosti FIPA realizira i program podrške postojećim investitorima. Adekvatan tretman i saradnja sa postojećim investitorima su veoma bitni jer globalni pokazatelji ukazuju da preko 60 posto novih investicija upravo generiraju već postojeći investitori, navodi FIPA.


Stamatović: Izetbegovićeva izjava nije mogla bez Erdoganove saglasnosti\nBeta 14. novembra 2017. 12:25\nPredsednik Inicijativnog odbora „Zdrave Srbije“ Milan Stamatović ocenio je danas da bošnjački član Predsedništva BiH Bakir Izetbegović izjavu o Kosovu nije mogao da da bez saglasnosti turskog predsednika Redžepa Tajipa Erdogana.\n„Jučerašnji Izetbegovićev ‘nož u ledja’ Srbima sigurno nije došao bez prećutnog saglasja Vučićevog ‘velikog prijatelja’ Erdogana“, ocenio je Stamatović u saopštenju i optužio predsednika Srbije da najave promene Ustava i dijaloga o Kosovu isključivo služe kao uvod u definitivno odricanje od Kosova.\nStamatović je dodao da okupljanje stručnjaka koje je predstavljeno kao dijalog ne može da služi uspostavljanju konsenzusa o rešavanju statusa Kosova jer to pitanje može da reši jedino narod na referendumu, dok bi svaki drugi vid donošenja odluke o pitanjima kao što su izmene najvišeg pravnog akta i teritorijalnog integriteta bio protivustavan i predstavljao bi državni udar.\nOn je optužio Vučića da obmanjuje narod jer neće da prizna da je za članstvo Srbije u Evropskoj uniji (EU) obavezno priznanje nezavisnosti Kosova i odricanje od 17 odsto teritorije i da je to nedvosmisleno potvrdila i politika Nemačke, čiji je ambasador Aksel Ditman rekao da je njegova zemlja priznala nezavisnost Kosova i da podržava njegovo članstvo u UN, a da Srbija mora da prizna tu nezavisnost ako želi da bude punopravna članica EU.\n„Vučićevo idolopoklonstvo Nemačkoj i njenoj kancelarki ide toliko daleko da nemački sluga na čelu Srbije ne sme da zucne ni reč protesta čak ni kada nemački ambasador direktno izjednačava genocidnu nacističku istoriju Nemačke iz dva svetska rata sa Srbijom i srpskim zločinima počinjenim na prostoru bivše SFRJ, optužujući nas da smo genocidan narod, čime automatski sebi uzima za pravo da, u ime Nemačke i EU, otme i prisvoji deo srpske teritorije“, rekao je Stamatović.\nStamtović je dodao da je Ditman na taj način samo rekao ono što o Srbiji misli „Vučićeva prijateljica Angela Merkel“.\nZukorlić: Preferiram redovne,ni vanredni izbori nisu strašni\nKačinjski obećava nemački standard ako glasaju za njegovu…


Građani će preko portala imati uvid u sve svoje poreske obaveze | Pančevo - 013 info\nGrađani će preko portala imati uvid u sve svoje poreske obaveze\nVlada Republike Srbije\tSre, 09/05/2018 - 08:51\nDirektor Kancelarije za informacione tehnologije i elektronsku upravu Vlade Republike Srbije Mihailo Jovanović izjavio je u utorak da će svi porezi za građane do kraja godine biti objedinjeni i nalaziće se na jednom mestu, odnosno portalu.\nJovanović je, na sastanku sa predstavnicima lokalnih samouprava povodom uvođenja jedinstvenog informacionog sistema lokalnih poreskih administracija, istakao da je danas predstavljen jedinstven informacioni sistem lokalnih poreskih administracija.\nOn je podsetio na to da je izmenjen Zakon o poreskom postupku i poreskoj administraciji, i naveo da je rok za lokalne samouprave 31. decembar da uvedu jedinstven informacioni sistem za plaćanje poreza.\nTaj sistem treba da donese značajna olakšanja, pre svega, našim građanima. Ideja je da građani na jedan klik preko jednog portala imaju uvid u stanje svih svojih poreskih obaveza na teritoriji čitave Srbije, ali i da drugi državni registri i organi mogu da koriste ove informacije iz ovog registra, objasnio je Jovanović.\nTakođe, on je rekao da će država pomoći opštinama i gradovima u uvođenju tog sistema i da će Švajcarska donirati sredstva za tu namenu. Jovanović je naveo da je današnjim sastankom u Palati Srbija počelo formiranje jedinstvenog informacionog sistema lokalnih poreskih administracija.\nOn je objasnio da će građani unošenjem svog jedinstvenog matičnog broja moći da vide sve svoje poreske obaveze na teritoriji čitave Srbije.\nJovanović je najavio da je predstoji i uvođenje E-katastra, putem kojeg će građani umesto sa pet ili šest koraka moći kod notara da overe svoj ugovor o kupoprodaji i završe elektronski sve oko knjiženja i poreskih obaveza na jednom mestu.\nDa bismo to uradili moramo imati standardizovanu proceduru migracije podataka građana u centralizovani informacioni sistem, rekao je on i dodao da se ipak mora sačuvati autonomija lokalnih samouprava.\nDirektor Švajcarske kancelarije za saradnju Ursula Lojbli rekla je da ta zemlja želi da pomogne uvođenje transparentnog sistema oporezivanja imovine u Srbiji, i naglasila da je upravljanje porezom veoma važno za opštine i gradove, a posebno za građane i privatni sektor.\nLojbli je podsetila na to da će Švajcarska u okviru strategije za saradnju sa Srbijom do 2021. godine opredeliti 95 miliona evra za razvojnu pomoć našoj zemlji.\nSastanak je organizovala Kancelarija za informacione tehnologije i eUpravu, uz podršku Vlade Republike Srbije i Ambasade Švajcarske, kao i Švajcarske kancelarije za razvoj i saradnju u Srbiji.


POSETA 2. CENTRU ZA OBUKU VOJSKE SRBIJE »\n28. oktobra 2016. Sajt Kluba\tArhiva vesti, Vesti 2016\nPOSETA 2. CENTRU ZA OBUKU VOJSKE SRBIJE\nČlanovi Kluba generala i admirala Srbije 26. oktobra 2016. posetili su , po planu redovnih poseta jedinicama i ustanovama Vojske Srbije, Drugi Centar za obuku koji se nalazi u Valjevu.\nKomandant Centra pukovnik Ljubiša Stošić sa svojim saradnicima kao dobar domaćin upoznao je generale sa strukturom centra i njegovim osnovnim zadacima u miru i ratu. Pri tome je posebno istakao izvođenje individualne borbene obuke i razvijanje operativnih sposobnosti ratnih jedinica. Pored tih glavnih zadataka Centar je uvek na raspolaganju u pomoći narodu prilikom elementarnih nepogoda, na primer u spasavanju Valjeva od pretnje potapanja 2014. godine .\nCentar nastavlja tradicije 5. pešadijskog puka Kralja Milana formiranog davne 1883. godine u Valjevu. Spomen soba koju su generali posetili očigledno prikazuje negovanje tih tradicija. Pripadnici Centra su ponosni na te tradicije i s pažnjom iskusnih kustosa održavaju i obogaćuju stalnu izložbu.\nZahvaljujući dobroj saradnji Centra sa građanima Valjeva, generalima je omogućena poseta Narodnom Muzeju, Muselimovom konaku – najstarijoj zgradi u Valjevu u kojoj se neguje sećanje na srpske knezove i muzeju o Valjevskoj bolnici koja obiluje autentičnim dokumentima iz vremena kada je bolnica lečila bolesnike bez obzira kojoj vojsci i narodu pripadaju. Rukovodioci ovih kulturnih ustanova inspirativno su i sa uvažavanjem predstavili svoje ustanove koje održavaju i unapređuju sa velikom entuzijazmom.\nU znak zahvalnosti na obogaćenu posetu, predsednik Skupštine Kluba general u penziji dr Vidoje Pantelić, uručio je pukovniku Stošiću knjige: „ Agresija NATO na SRJ“ četvrti tom zbornika radova, monografiju o 10 godina Kluba generala i admirala i katalog „ Da se ne zaboravi, agresija NATO na SRJ“. Posvete na knjigama ispisao je svojim čuvenim divnim rukopisom Vladislav Stanković, saradnik Kluba generala i admirala.


Poslednja nedelja Kaleidoskopa kulture: Arhitektura, dizajn, pozorište, muzika…\n26. septembra 2018. 21. septembra 2020.\nU poslednjoj nedelji, Kaleidoskop kulture još jednom je pokazao kako u Novom Sadu živi kultura zajedništva.\nU gradu koji je pokazao svoj potencijal za razvijanje kulturne i kreativne industrije i ovog vikenda desili su se ljudi, desili su se procesi, prostori i programi. Prvih dana jeseni, negovanje arhitekture bilo je u centru pažnje Novog Sada.\nU drugoj kulturnoj stanici petonedeljnog putovanja kroz Kaleidoskop, u dvorani Eđšeg, predstavljen je projekat Fondacije Novi Sad 2021 „Nova mesta” koji je definisao novi princip, omogućivši građankama i građanima Novog Sada da budu pitani i tako postanu aktivni učesnici u kreiranju javnih prostora, što nije bila dosadašnja praksa.\nIzloženi konkursni radovi prikazali su projekte uređenja malih javnih površina u kojima je srž ideje Fondacije, da građani i arhitekte ujedine svoje ideje i pretoče ih u okruženje po meri građana i građanki.\nTakođe, publika je imala priliku da pogleda izložbu savremene arhitekture Slovenije, kao i izložbu iz Bosne i Hercegovine „Collegium artisticum”, koje su prikazane u okviru festivala koji je podržala Fondacija, a koji organizuje Društvo arhitekata Novog Sada, te predstavljaju dobre primere iz regiona i nude ideje u kom pravcu delovati kako bi neiskorišćeni prostori mogu da započnu novi život.\nKroz Kaleidoskop kulture gledali smo i izložena rešenja konkursa za novosadsko staro jezgro grada, u okviru istoimenog programa, koji bi na prvom mestu služili ljudima i bili simboli novog talasa kulturnih potreba.\nNovi dometi u shvatanju kulture odražavaju se i kroz arhitekturu, a radovi predstavljeni na izložbi dali su nove ideje onima koji odlučuju o menjanju arhitektonske slike pojedinih delova grada, na kojima se okuplja veliki broj ljudi i usklađuju sa pogledima Novosađana.\nFondacija Novi Sad 2021 je predložila da konačni izgled budućeg starog jezgra Novog Sada bude utemeljeno na principima internacionalizacije i participacije. To bi značilo da kroz projekat „Umetnici u gostima” jedno od značajnih evropskih arhitektonskih imena, u saradnji sa lokalnom arhitektonskom scenom iznedri finalno rešenje koje će biti inovativno, ali u skladu sa kulturnim nasleđem Novog Sada.\nU okviru Kaleidoskopa kulture u narednim danima, posetioci će u Kulturnom centru Novog Sada, moći da uživaju u filmovima koji govore o čoveku, o svim važnim temama, filmovima koji menjaju perspektivu i šire vidike, kao i da učestvuju u diskusijama sa autorima i akterima filmova, umetničkim radionicama i mnogobrojnim izložbama.\nRaskošnom programu Kaleidoskopa pridružuju se i Rosinijeva „Pepeljuga” koja će pod dirigentskom palicom Đanluke Marčana, u sredu, 26. septembra, biti premijerno izvedena u Srpskom narodnom pozorištu, dok je finalno okretanje Kaleidoskopa zakazano za subotu, 29. septembar, kada će Novi Sad zasijati evropskim sjajem, te na taj način zaokružiti veliku ideju da je kultura način života.\nPrethodni Previous post: Dokumentarni film “Otvorenih očiju“\nSledeći Next post: Zatvaranje Kaleidoskopa kulture uz umetnost i svetlosni spektakl


Udruženje poslodavaca: Ministri i zastupnici u PFBiH za svoj nerad uredno primaju plaće | ZOS d.o.o.\nUdruženje poslodavaca: Ministri i zastupnici u PFBiH za svoj nerad uredno primaju plaće\nUpravni odbor Udruženja poslodavaca Federacije Bosne i Hercegovine (UO UPFBiH) ocijenio je neprihvatljivim nefunkcioniranje i nerad Vlade i Parlamenta FBiH.\nU UO UPFBiH smatraju nedopustivim da, iako Vlada i Parlament FBiH nefunkcioniraju, ministri u Vladi i zastupnici i delegati u Parlamentu FBiH za svoj nerad uredno primaju plaće i sve druge prinadležnosti koje im pripadaju.\nNapominju da je od početka 2018. godine održano 10 sjednica Vlade FBiH, od čega je šest bilo hitnih na kojima je obično razmatrana jedna ili dvije tačke dnevnog reda, koje su se obično ticale finansiranja ili položaja i prava državnih uposlenika. Posljednja sjednica Vlade FBiH održana je 22. februara, prije više od 20 dana, dok je posljednja redovna sjednica Vlade FBiH održana prije više od mjesec i po dana.\nPredstavnički dom Parlamenta Federacije BiH posljednju, vanrednu sjednicu, održao je 24. januara ove godine. Od tada, do danas, nema ni naznake kada bi se ponovo mogao sastati Predstavnički dom Parlamenta FBiH.\nDom naroda FBiH održao je dvije vanredne sjednice u ovoj godini. Od odluka koje pamtimo sa ovih sjednica, zastupnici i delegati Predstavničkog i Doma naroda Parlamenta FBiH, bez problema su postigli dogovor i usaglasili se oko budžeta FBiH, čime su, ponajprije, sebi osigurali redovne isplate plaća, paušala, dnevnica.\nSvjesni da je izborna godina i da je predizborna kampanja davno počela, u UO UPFBiH upozoravaju da život i privreda ne mogu i ne smiju čekati da prođu oktobarski izbori kako bi se izvršna i zakonodavna vlast u Federaciji BiH profunkcionirale i počele raditi u interesu građana i kompanija, u interesu onih koji ih biraju i plaćaju.\nNedopustivo je da članovi Vlade i Parlamenta FBiH sebi dopuštaj luksuz da ne rade u situaciji kada imamo niz konkretnih problema koje treba riješiti i reformskih zakona koje treba usvojiti, kako bi FBiH krenula naprijed.\nPodsjećamo da godinama čekamo konačno usvajanje seta reforskih zakona iz oblasti poreza, kojima bi se smanjila opterećenja na rad, suzbila siva ekonomija i omogućilo otvaranje novih radnih mjesta. To je zahtjev poslodavaca, uposlenika, ali i Reformske agende koju su isti ovi članovi Vlade i Parlamenta FBiH usvojili na početku svoga mandata kao program rada.\nUO UPFBiH poziva političke stranke koje čine vladajuću koaliciju u Federaciji BiH da se dogovore, pronađu kompromis i omoguće neometano funkcioniranje Vlade i Parlamenta FBiH do kraja mandata.\nUO UPFBiH, također, poziva članove Vlade i Parlamenta FBiH da prestanu koristiti političke nesuglasice kao opravdanje za nerad i da do kraja svoga mandata časno i pošteno ispunjavaju obaveze koje su preuzeli prihvatajući mandate u izvršnoj i zakonodavnoj vlasti. Mjesto ministra, zastupnika i delegata uz prava podrazumijeva i obaveze, a prva od tih obaveza je – rad.


UBLAŽENE MJERE U SRPSKOJ Od danas dozvoljena muzika u baštama kafića i publika na sportskim takmičenjima\n21. Maja 2021. 21. Maja 2021. mmgradiska\nU Republici Srpskoj od danas je dozvoljena muzika uživo u baštama ugostiteljskih objekata i na otvorenom prostoru, kao i prisustvo publike na sportskim takmičenjima.\nOd danas je dozvoljena muzika uživo u ugostiteljskim objektima za smještaj, ishranu i piće u prostoru za usluživanje na otvorenom /ljetna bašta, terasa, vrt/, kao i na otvorenom prostoru uz strogo pridržavanje mjera koje je propisao Institut za javno zdravstvo Republike Srpske.\nTakođe, od danas do 7. juna dozvoljavaju se takmičarske aktivnosti sportskih organizacija i sportista uz prisustvo publike, prenosi RTRS.\nDozvoljene aktivnosti iz Zaključka Republičkog štaba za vanredne situacije sprovode se uz punu odgovornost organizatora za strogo sprovođenje mjera koje je propisao Institut za javno zdravstvo Republike Srpske.\nRad ugostiteljskih objekata u Republici Srpskoj od juče je produžen do ponoći, a dozvoljena su i javna okupljanja u grupama do 100 lica i privatna u grupama do 50 lica, kao i rad velnes i spa centara.\nUbuduće bez pitanja o braku ili rađanju, Srbija dobila zakon\nChrome uvodi novu opciju za upravljanje šiframa\nGolfska struja slabi, s katastrofalnim posljedicama do kraja stoljeća (video)\nGUŽVA NE POPUŠTA Na prelazak granice u Gradiški čekanje do jutra (FOTO)\n11. Januara 2021. 11. Januara 2021. mmgradiska


U Žablju potpisani ugovori o finansiranju sportskih klubova i udruženja -\nU Žablju potpisani ugovori o finansiranju sportskih klubova i udruženja\n23. februara 2021.0303\nPredsednik Opštine Žabalj Uroš Radanović uručio je ugovore o finansiranju sportskim klubovima i udruženjima, zajedno sa članom Opštinskog veća za sport Zoranom Šolajom i predsednikom Sportskog saveza opštine Žabalj Urošem Bogojevićem.\nUprkos nepovoljnoj prošloj godini, lokalna samouprava nije umanjila sredstva namenjena sportistima, a potpisano je 19 ugovora, za 17 klubova i dva udruženja.\nTom prilikom Uroš Radanović je istakao da će uvek biti potpora sportistima, kako bi imali što bolje uslove za napredak.\nDogovorili smo se da ubuduće ovakvi konkursi budu raspisani godinu dana ranije, tako da očekujem da do kraja ove godine raspišemo konkurse za narednu godinu, kako bi sportski klubovi i udruženja na vreme mogli da planiraju kako će trošiti sredstva“, podvukao je predsednik Opštine Žabalj.\nČlan Opštinskog veća za sport Zoran Šolaja rekao je da je lokalna samouprava još jednom pokazala koliko brine o razvoju sporta na svojoj teritoriji i u kojoj meri podstiče sve sportske klubove i udruženja na još bolji rad.\nSa tim se usaglasio i predsednik Sportskog saveza opštine Žabalj Uroš Bogojević, koji je naglasio da, iako je godina bila teška, nisu izostali dobri rezultati u grupnim i u pojedinačnim sportovima.\nKako je poručeno, Opština Žabalj će i u narednom periodu podržavati sportiste sa svoje teritorije, i profesionalce i rekreativce, naročito one najmlađe.\nRelated tags : finansiranje sportskih klubovaopština žabaljuroš bogojevićuroš radanovićzoran šolaja\nKrivične prijave protiv maloletnika zbog masovne tuče u Kovinu\nMeđunarodni festival “Rakija i rakijaši” 24. oktobra u Pančevu\n22. oktobra 2021.0569\n30. septembra 2021.0131\n10. marta 2021.0306\n6. jula 2022., 10:03


Uhapšeni "hakeri" koji su emitovali "trojanca"\nUhapšeni “hakeri” koji su emitovali “trojanca” – Personal magazin\nLondonska policija je danas saopštila da je uhapšeno dvoje ljudi osumnjičenih da su “emitovali” virus “trojanac”, koji je, kako se veruje, zarazio na desetine hiljada kompjutera širom sveta. Kako je…\nLondonska policija je danas saopštila da je uhapšeno dvoje ljudi osumnjičenih da su “emitovali” virus “trojanac”, koji je, kako se veruje, zarazio na desetine hiljada kompjutera širom sveta.\nKako je preneo Rojters, ovo je prvo hapšenje za tu vrstu “sajber kriminala” u Evropi i jedno od prvih u svetu. Trojanac “ZeuS” ili “Zbot” je “zloćudni” kompjuterski program, uz pomoć kojega su njegovi emiteri mogli da sa zaraženih komjutera prikupe na milione ličnih podataka vlasnika računara širom sveta.\nPrema saopštenju Londonske gradske policije, “trojanac” je tako konfugurisan da, kada se jednom “ugnjezdi” u zaraženom kompjuteru, nastavlja da “krade” podatke o korisnikoviv bankarskim računima, njegove lozinke, brojeve kreditnih kartica i druge važne informacije, koje ne bi trebalo da budu dostupne nikom osim vlasnika kompjutera.\nKriminalna dobit od korišćenja ovih podataka i finansijski gubitak za vlasnika kompjutera mogu biti ogromni, saopštila je policija. U policijskom saopštenju se navodi da su uhapšeni muškarac i žena, oboje stari 20 godina, 3. novembra u Mančesteru.\nPosle davanja izjave, pušteni su do okončanja istrage, navodi se u saopštenju, u kojem se dodaje da ovo hapšenje “predstavlja značajan prodor u naporima policije da se izbori sa ‘onlajn’ kriminalom”. (TVAvala)\nUhapšeni “hakeri” koji su emitovali “trojanca” was last modified: November 20th, 2009 by Redakcija


Prvi srpski avion – Nestvarno, a stvarno\nDragiša Stojadinović (1886-1968), bio je heroj svih ratova, vitez Karađorđeve zvezde sa mačevima, završio je pravni fakultet u roku, između ostalog bio je i političar, antifašista, narodni poslanik, fotograf i filmski snimatelj, šef Kinematografske sekcije Vrhovne komande srpske vojske na Solunskom frontu, sedam godina je bio evropski prvak u streljaštvu… sve je bio, ali samo pilot nije!\nDragiša je 1911. godine, kao član patriotske komitske organizacije, organizovao da se kupi prvi avion u Srbiji. Prvo su obezbedili polovni neispravni motor „Anzani“, pa su ga dugo popravljali u Beču, a konstrukciju samog aviona su poručili od Merćepa koji se obavezao da će ga isporučiti u Beogradu šest meseci nakon uplate avansa.\nTako je i bilo, krajem aprila avion u delovima stiže u Beograd ali bez probnog leta. To je bio jednokrilac sa devet metara dugačkim krilom. Sa avionom je doputovao i konstruktor Mihajlo Merćep, pilot Dragutin Novak i Josip Rusjan. Na Banjici su uredili teren za sklapanje aviona kao i za probni let. Međutim, kada je avion sklopljen i motor uspešno pokrenut (negde početkom maja), probni pilot je odbijao da poleti pravdajući se da je pista loša (izgleda da to i nije bio jedini razlog jer su na toj pisti već sletali i uzletali strani avioni).\nSve u svemu, junak ove priče, iznerviran celodnevnom raspravom i natezanjem sa probnim pilotom, na zaprepašćenje svih prisutnih, uskače u sedište tek sklopljenog aviona, startuje motor, pokreće letelicu, ali kako nije bio obučen i osposobljen za letenje, uspeo je samo da se u velikoj brzini sjuri sa avionom u potok nedaleko od piste.\nDragiša je ostao nepovređen ali je avion bio znatno oštećen. Kasnije sam u nekim dokumentima proašao da su okolni meštani danima dolazili (odnosno noćima) i odnosili delove sa slupanog aviona tako da je na kraju samo trup ostao u privremenom hangaru koji se na pisti nalazio.


Predstavnici Udruženja „Budućnost Obrenovca“ i novinari iz nekoliko medijskih kuća posjetili Čajniče | 058.ba\nČAJNIČE – U četvrtak 18. aprila, Čajniče je u svojoj povratnoj posjeti, obišla delegacija iz Obrenovca, sa predstavnicima Udruženja „Budućnost“ i novinarima iz nekoliko informativnih kuća, koje su u Čajniču dočekali rukovodioci opštine na čelu sa Načelnikom Goranom Karadžićem, a cilj posjete bio je veći napredak i stabilniji odnosi ovih dviju opština u međusobnoj saradnji, a po pitanju turizma, privrede, kulture i sporta.\n– „Cilj naše posjete Čajniču, prije svega jeste, da se povodom bratimljenja, još više zbližimo i putem medija posebno predstavimo javnosti, bogatstva, potencijale i resurse, kojima raspolaže ova opština. Imajući u vidu, da dosta ljudi sa ovih prostora živi u Obrenovcu, ova opština ima veliku mogućnost i namjeru, da pomogne opštini Čajniče na daljem putu ka sigurnom razvoju“, rekao je Milomir Popović, predsjednik Udruženja građana „Budućnost Obrenovca“.\nOvom prilikom, predstavnici medijskih kuća, obišli su prirodna bogatstva kojima raspolaže ova opština, Tvornicu vode, izvorište „Vrelo“, Crkvu Uspenja Presvete Bogorodice, turističko – rekreativni kompleks „Prevrzma“ i izletište „Trojan“, kojima će se posvetiti najveća pažnja javnosti.\n– „Zahvaljujući našim ljudima koji su živjeli i radili u ovom mjestu, Slavku Ćebiću nekadašnjem učitelju, te Milomiru Popoviću koji je danas predsjednik UG Budućnost Obrenovca,a na njihovu inicijativu, ostvarili smo kontakte u Obrenovcu, nakon kojih je uslijedila organizovana uzvratna posjeta nama u Čajniču. Mi smo početkom godine ostvarili kontakte sa UG „Budućnost Obrenovca“, čiji su nas predstavnici povezali sa Privrednom komorom Beograda, a njihov plan je i bio da sa novinarskom ekipom dođu u posjetu Čajniču, te tako bolje upoznaju potencijale kojima ovde raspolažemo“, pojasnio je Načelnik Goran Karadžić.\nU maju mjesecu, a u opštini Višegrad, biće upriličen sastanak, na kojem će biti predstavnici opština Istočne regije, te predstavnici Obrenovca i Beograda, na kojem će dosadašnja saradnja dobiti na posebnom značaju, a sa potvrdom o međusobnom bratimljenju.\n– „Mi smo se bratimili sa opštinom Obrenovac, a dalji cilj će biti, da ovo bratimljenje bude potkrepljeno i drugim aktivnostima u smislu kulture, sporta, turizma, odnosno da ponudimo sve ono s čim raspolažemo i obratno, dakle da sama saradnja i bratimljenje ne bude samo na papiru, već da to zaživi i u svakom smislu bude obostrano, jer smatram da je to iznad svega bitno za ovu Regiju. Čajniče ima izuzetno kvalitetne drvne sortimente, vodu dobrog kvaliteta, zdravu hranu, a gostoprimstvo i sve ljudske vrijednosti na zavidnom nivou, za koje se nadam da će biti korisno upotrijebljene“, naglasio je Karadžić.\nOznake: Goran Karadžić, Milomir Popović, Obrenovac


Opada broj protestanata - The New York Times - Peščanik\nOpada broj protestanata\nThe New York Times12/10/2012\nPrvi put otkad se vrše istraživanja verskog identiteta Amerikanaca, manje od polovine ispitanika izjasnili su se kao protestanti, što je oštar pad u odnosu na stanje pre 40 godina, kada su protestantske crkve tvrdile da im pripada više od dve trećine stanovništva.\nNova studija, koju je u utorak objavio Forum za verski i javni život Pew centra, otkriva da religiju ne napuštaju samo liberalni protestanti, poput metodista i episkopalaca, nego i konzervativniji evangelistički i novorođeni (born again) protestanti. Pad broja vernika zabeležen je među belim protestantima, ali ne i među Afroamerikancima ili manjinama, otkriva se u ovom istraživanju, zasnovanom na anketama sprovedenima tokom leta.\nKada napuste crkvu, ljudi ne odlaze u novu, već se pridružuju sve brojnijoj grupi koja se ne poistovećuje ni sa jednom konfesijom. Skoro 20 odsto Amerikanaca izjašnjavaju se kao ateisti, agnostici ili „ništa konkretno“.\nOvo je značajan porast u odnosu na stanje od pre pet godina, kada su punoletni verski neopredeljeni građani činili oko 15 odsto populacije. To je tektonska promena u poređenju sa situacijom pre 40 godina, kada je svega oko 7 odsto Amerikanaca govorilo da ne pripada nijednoj crkvi.\nSada više od trećine onih od 18 do 22 godine ne pripadaju crkvi. Ovi mladi ljudi smenjuju starije generacije, koje su čitavog života održavale veze sa verskim organizacijama.\n„Nikada nismo videli ovako nešto“, kaže Gregori Smit, viši saradnik Pew Foruma. „Čak i kad su bejbibumeri stasavali početkom sedamdesetih, bilo je dvaput manje verski neopredeljenih u poređenju sa današnjom mladom generacijom.“\n„Nijedni“, kako ih zovu, sada čine drugu po veličini versku grupaciju u zemlji. Najveća verska grupa su katolici, koji čine oko 22 procenta stanovništva. Njihov broj je ostao nepromenjen, uglavnom zato što su imigranti zamenili brojne katolike koji su odgajani u crkvenom duhu, ali su napustili crkvu u poslednjih pet godina, kaže g. Smit.\nPorast broja verski neopredeljenih mogao bi da ima političke posledice, kaže Fil Zukerman, profesor sociologije i sekularnih studija na Pitzer koledžu u Kaliforniji.\n„Znatna većina verski neopredeljenih obično naginje ka političkoj levici, obično glasa za Demokratsku stranku, podržava gej brakove i očuvanje životne sredine“, kaže on.\nU izveštaju se nudi nekoliko teorija za objašnjenje porasta neopredeljenih. Jedna teorija glasi da su se mladi razočarali u verske organizacije kada su evangelističke protestantske i katoličke crkve počele da pružaju aktivnu podršku konzervativnim političkim ciljevima, kao što je suprotstavljanje gej brakovima i pravu na abortus.\nDruga teorija kaže da je ovaj pad samo odraz opšte tendencije udaljavanja od društvenog i zajedničkog angažmana, a taj fenomen harvardski profesor Robert D. Patnam naziva „solo kuglanjem“.\nJoš jedno objašnjenje jeste da SAD jednostavno prate tendenciju ka sekularizaciji, viđenu u mnogim ekonomski razvijenim državama, poput Australije, Kanade i nekih evropskih zemalja.\nSAD su oduvek predstavljale izuzetak od ovog trenda sekularizacije, i ovo ne mora da znači da se Amerikanci približavaju evropskom modelu.\nIstraživanje otkriva da je čak i među verski neopredeljenim Amerikancima malo onih koji bi mogli da se svrstaju u čisto sekularne. Dve trećine njih tvrdi da ipak veruje u boga, a jedna petina kaže da se svakodnevno moli. Samo se 12 procenata iz verski neopredeljene grupe izjašnjavaju kao ateisti, a 17 procenata kao agnostici.\nSveštenica Ajlin Linder, koja godinama prati versku statistiku kao urednik Godišnjaka američkih i kanadskih crkava, primećuje ovu nepodudarnost.\nOna kaže, „Mnogi će pročitati ovu studiju i reći: ‘Ovo je strašno! Koje će to posledice imati za našu kulturu?’ Ja bih, kao politikolog i sveštenica, savetovala oprez.“\n„Mnogi mladi ljudi retko dolaze na službu, ali kad radimo neki projekat, uvek su tu“, kaže gđa Linder, sveštenica prezbiterijanske crkve u Nju Džersiju. „Volontiraju u narodnim kuhinjama, grade kuće za Habitat for Humanity.“\nMožda ne dolaze u nedelju, kaže ona, ali nisu napustili veru.\nLaurie Goodstein, The New York Times, 09.10.2012.


Sanyo HR-3UWX-4BP eneloop 2500 mAh baterija cena, cene Srbija, prodaja Beograd Novi Sad Niš\nSanyo HR-3UWX-4BP eneloop 2500 mAh baterija cene\nInteresuju vas baterije sa malim samo pražnjenjem ali niste zadovoljni malim kapacitetom?SANYO ozbiljno shvata mišljenje svojih kupaca i zbog toga je lansirao eneloop XX baterije, X, Sa svojim tipičnim kapacitetom od 2500 mAh ove punjive baterije pogoduju uređajima sa velikom potrošnjom energije kao što su digitalni fotoaparati, XX eneloop vam takođe nudi prednosti baterija za jednokratnu upotrebu... specifikacija\nInteresuju vas baterije sa malim samo pražnjenjem ali niste zadovoljni malim kapacitetom?SANYO ozbiljno shvata mišljenje svojih kupaca i zbog toga je lansirao eneloop XX baterije\nSa svojim tipičnim kapacitetom od 2500 mAh ove punjive baterije pogoduju uređajima sa velikom potrošnjom energije kao što su digitalni fotoaparati, XX eneloop vam takođe nudi prednosti baterija za jednokratnu upotrebu koje dolaze napunjene u prodavnice, Na ovaj način baterije su spremne za upotrebu čim ih kupite, Zbog malog samo pražnjenja baterije zadržavaju do 75% kapaciteta čak i nakon jedne godine nekorišćenja, Ekonomičnost i ekološka prihvatljivost postižu se uz ciklus od 500 punjenja\nXX eneloop tehnologija je dostupna u pakovanju od 4 komada, baterije idu i u setu sa punjačem MQR06, sa 4 komada XX eneloop baterije\nEPonuda nije internet prodavnica već Vam omogućava da brzo i lako nađete Sanyo HR-3UWX-4BP eneloop 2500 mAh baterija po najjeftinijoj ceni. Naš cilj je da kupci budu što bolje informisani o ponudi Sanyo baterija HR-3UWX-4BP eneloop 2500 mAh na tržištu Srbije. Vrlo lako nalazite željeni proizvod za kategoriju Baterije cene, ne morate da lutate od sajta do sajta za Sanyo Baterije, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Sanyo HR-3UWX-4BP eneloop 2500 mAh baterija sa PRODAVCEM. EPonuda ne može da garantuje potpunu tačnost specifikacije i slika za Sanyo HR-3UWX-4BP eneloop 2500 mAh baterija. Pre kupovine, podatke za Sanyo baterija HR-3UWX-4BP eneloop 2500 mAh proverite na sajtu PROIZVOĐAČA.


Beta 8. marta 2020. 13:20\nŠef SZO Tedros Adhanom Gebrejesus je tim povodom na Tviteru napisao da „Vlada i narod Italije preduzimaju smele i hrabre mere da bi usporili širenje korona virusa i zaštitili svoju zemlju i svet. To su prave žrtve!“.\nOd pojave novog korona virusa u decembru u Kini, do danas u 10 sati po srednjeevropskom vremenu zabeleženo je 105.836 slučajeva infekcije u 98 zemalja i teritorija sveta, a umrlo je 3.595, po bilansu agencije Frans pres na osnovu zvninčnih izvora. Posle toga je Iran objavio dodatnih 49 umrlih.\nSZO je 28 februara podigao na „vrlo visok nivo“ nivo opasnosti vezan za epidemiju novog korona virusa, što je najviši na skali. Ta organizacija UN je krajem janura već opisala epidemiju novog korona virusom urgentnom sanitarnom situacijom medjunarodnog dometa.


RECI “NE” RADU NA CRNO\nJasmina Beganović 19 mart 2018\nU sklopu projekta "Reci NE radu na crno", koji sprovodi Ministarstvo za rad, a čiju je realizaciju finansijski podržala norveška ambasada, aktivirana je besplatna telefonska linija za prijavu rada "na crno"\nOd nelegalnog rada štetu imaju svi - država, poslodavci koji rade u skladu sa zakonom, a naročito radnici koji gube socijalne beneficije. Zato iz resornog ministarstva ohrabruju sve građane da prijave ukoliko rade bez ugovora o radu i nisu prijavljeni na obavezno socijalno osiguranje.\nZa ovakve prekršaje sankcije će snositi isključivo poslodavci, ne i radnici koji su radili na crno..\nIstraživanja stavova građana o sivoj ekonomiji Nacionalne alijanse za lokalni ekonomski razvoj pokazalo je da oko 27 odsto građana koji rade, makar deo primanja dobija "na ruke". Istovremeno svega trećina građana bi, ukoliko rade na crno, prijavila svog poslodavca. Glavni razlog neprijavljivanja je strah od gubitka posla.\nSvaki drugi građanin veruje da bi proglašenje 2017 i 2018. godinama borbe protiv sive ekonomije moglo pomoći suzbijanju sive ekonomije. Ostaje problem sudelovanja u toj borbi jer je samo 22 odsto spremno da prijavi radnju ili kafić u kojoj ne dobije račun, a 33 odsto poslodavaca koji zapošljavaju radnike na crno.


Biznis Autor:Aleksandar Nastevski30. jul. 202121:36 > 21:39\nPenzionerska udruženja u Srbiji vide kao dobru odluku da se pomogne ljudima starijim od 65 godina koji su bez prihoda, ali ističu da to treba dobro odrediti i voditi računa da bude pošteno u odnosu na one koji imaju 15 ili 16 godina radnog staža, a primaju minimalne penzije. Isto tako, penzioneri ističu i da je sam njihov položaj u našoj zemlji ugrožen, a da su neki doživotno osuđeni na siromaštvo.\nNakon što je ministar za brigu o selu, Milan Krkobabić, ponovo pokrenuo pitanje zagarantovanih penzije, odnosno pomoć svima koji imaju više od 65 godina i nemaju novčana primanja, penzionerska udruženja podržavaju takvu pomoć vrstu socijalne pomoći, ali isto tako ukazuju na, kako navode, katastrofalan položaj penzionera u našoj zemlji.\nLjubiša Babić, generalni sekretar Udruženja sindikata penzionera Srbije (USPS), kaže za najavljenu „garantovanu penziju“ da je to vrsta socijalne pomoći za ljude koji nisu stekli uslove za penziju.\nBabić je kao generalni sekretar penzionerskog udruženja pozdravio ovu odluku jer u Srbiji ima, kako kaže, oko 200.000 ljudi koji nemaju nikakav uslov za penziju jer su radili na crno ili u inostranstvu, gde su stigli, te da nemaju uplaćenih 15 godina radnog staža da bi imali penzije.\nKaže da je potrebno videti koliko i kako treba isplaćivati ovu pomoć, dodajući da ne smeju biti povređeni oni koji imaju 15 ili 16 godina staža i penzije od 12.000 dinara ili 10.000 kao poljoprivrednici.\n„Ipak ako je neko radio 15 godina bilo koji posao i uplaćivao nešto i ima penziju 10.000 dinara, a neko ko ništa nije radio i ima 15.000 dinara penziju, to nije pošteno“, upozorava Babić.\nNa pitanje da li Srbija ima novca za najavljene „garantovane penzije“, Babić ocenjuje da naša zemlja ima novca za taj poduhvat, ali da je novac pogrešno raspoređen.\n„Mi imamo poslodavce koji zaposlenima ispalćuju minimalac i na to plaćaju doprinose, a ostatak na ‘ruke’ i to je jedna vrsta organizovanog kriminala. Država zna za to i prećutkuje i dozvoljava da se potkrada PIO fond i budžet“, ističe naš sagovornik.\nGeneralni sekretar USPS-a navodi da se „garantovane penzije“ neće raditi bez završene priče o socijalnim kartama, gde bi trebalo da se vidi ko sve može da se podvede pod socijalno ugrožene. Za socijalne karte ne očekuje da će brzo biti gotove jer je ta priča, navodi naš sagovornik, stara još od 2006. godine.\nLjubiša Babić Foto: NOVA S\nNavodi i jedan primer zašto tu ima problema – pojedini ljudi u Srbiji danas primaju socijalnu pomoć jer „nemaju prihode“, a istovremeno izdaju nekretnine koje su nasledili. Naš sagovornik navodi da socijalne karte to pitanje moraju da razreše.\nGovoreći o današnjem položaju penzionera u Srbiji, Babić ocenjuje da je on katastrofalan i da ima 700.000 penzionera čija su primanja ispod prosečne penzije od 28.000 dinara, a da je minimalna potrošačka korpa 37.000.\nTo znači da su oni osuđeni do kraja života da žive u bedi i siromaštvu ako ne rade neki dodatni posao, poručuje naš sagovornik.\n„Srbija i predsednik Aleksandar Vučić znaju da plate u Srbiji ne mogu da budu 3.000 evra, ali da se isto tako ne čini da se neke stvari zaista pobošljaju. Kada je država uređena, onda se i siromaštvo malo lakše podnosi“, kaže Babić za Nova.rs i dodaje:\n„Imamo neku grupu multimilijardera u evrima, a onda imamo jednu veliku milionsku grupu koja ne može da se prehrani. Jad, beda i siromaštvo kao u Čileu.“\nŽivimo u liberalnom kapitalizmu s početka 19. veka gde se vrši akumulacija kapitala, poručuje naš sagovornik.\n„Imamo gubitak demokratije i institucija, Zakon o radu nam je najgori u Evorpi, a možda i u svetu, zato imamo situacije da zaposleni u nekim firmama rade u pelenama ili da nemaju pravo na pauzu“, upozorava Babić.\nPenzioner Mile Delić upozorava da je država „privatizovala“ PIO fond za koji kaže da je postao „servis“ Ministarstva finansija. On ističe da je to sramota da se izvršna vlast „otima“ za tuđe pare, odnosno pare penzionera.\n„Oni namerno hoće da upropaste Fond jer se u njega svakog meseca sliva najveći broj uplata i najveća suma i zato izvršna vlast hoće da raspolaže s tim, a ne da da raspolaže Skupština Srbije, Upravni odbor i Fond PIO“, ocenjuje Delić za Nova.rs.\nZa ministra Milana Krkobabića, naš sagovornik navodi da je „običan sluga sistema izvršne vlasti“ kako bi zadržao, tvrdi Delić, svoju poziciju.\n„I da bi obezbedio onog mladog Krkokbabića koji je na državnim jaslama direktor“, izjavio je Delić za naš portal i dodao:\n„To što Krkobabić priča, čas za selo, čas za penzije, on radi za sebe, za penzionere je on najviše zla učinio i zato je bio saglasan sa izvršnom vlašću uvek radi lične koristi. Ako nije lična kroist, onda ili je lud ili glup ili pokvaren. Ako ne radi za sebe, za koga onda radi? Za Vučića ili Malog? ili da li radi za Soroša ili Đilasa?“\nDelić ističe da bi država trebala da obezbedi minimalnu socijalnu pomoć starijima od 65 godina koji nemaju prihode i da se to radi iz budžeta, dok od novca PIO fonda treba da se isplaćuju, kako kaže, novac onima koji su zaradili penzije.\n„Problem je što ni Krkobabić, ni njegovi nadređeni neće da kažu kolike su uplate u Fond i ko izbegava da plaća“, ukazuje nam Delić.\nMinistar za brigu o selu Milan Krkobabić juče je ponovo pokrenuo pitanje garantovanih penzija, odnosno socijalne pomoći za najugroženije penzionere, kako bi se pomoglo najugroženijima građanima.\nOn je naveo da bi to obuhvatilo samo one kojima je pomoć neophodna, što će se ustanoviti pošto budu izrađene socijalne karte koje će prikazati imovinu i status porodice u celini.\n„Ovo nije penzija u klasičnom smislu reči, te je pomeramo iz tog korpusa. Definišemo je kao jedan specifičan sistem socijalne pomoći. Namenjena je muškarcima i ženama u Srbiji koji se nalaze u siromaštvu ili na rubu siromaštva. Za najveći broj ljudi to znači da nemaju penziju, niti neki vid drugih primanja, ali ni imovinu. Osnovni uslov je da su stariji od 65 godina“, rekao je ranije Krkobabić.\nGarantovana penzijaLjubiša BabićMilan KrkobabićMile Delićpenzijepenzionerisocijalna pomoćsocijalne penzije


Pripreme za početak Premijer ženske lige Bosne i Hercegovine\nPonedjeljak, 10. avgust 2020. 15:27\nZa vikend, 15. i 16. avgusta počinje takmičenje u Premijer ženskoj ligi Bosne i Hercegovine.\nNogometni/Fudbalski savez Bosne i Hercegovine poduzeo je sve mjere da i ovo takmičenje bude organizovano na visokom nivou, uz poštovanje posebnih mjera uslijed pandemije korona virusa.\nS tim u vezi organizovano je nekoliko seminara za službena lica na utakmicama PŽL, kao i za klubove našeg elitnog ženskog fudbalskog takmičenja.\nU Trening centru NS/FS BiH u Zenici ovog vikenda je održan seminar za sutkinje i asistentice sutkinja Premijer ženske lige Bosne i Hercegovine. Sutkinje su odradile fitnes test, kao i test iz Pravila nogometne/fudbalske igre.\nJutros je sa predstavnicima klubova Premijer ženske lige Bosne i Hercegovine održan online sastanak na kojem poseban akcenat bio na sprovođenju Plana mjera i procedura „COVID-19“ za odigravanje utakmica PŽL bez prisustva publike.\nNakon toga u „Kući fudbala“ u Sarajevu je održan i seminar za delegatice PŽL kojim su prezentovane Propozicije takmičenja i „Covid 19 – Plan mjera i procedure“.


REAKCIJE IZ ZAGREBA NA REMI U BEOGRADU: Hrvati i Mitrovićev gol za istoriju doveli u pitanje, a šta tek kažu o sudijama...\n28. 03. 2021. u 08:20\nREPREZENTACIJA Srbije sinoć je napravila veliki podvig u Beogradu protiv Portugala.\nUspeli su Piksijevi izabranici da u drugom poluvremenu nadoknade dva gola zaostatka iz prvih 45 minuta i na kraju osvoje veliki bod - 2:2.\nIpak, posle meča Portugalci u prvi plan izdvajaju situaciju iz poslednjih sekundi, kada Ronaldu nije priznat gol za pobedu, a i u hrvatskim medijima se piše na tu temu.\nZagrebačke ''Sportske novosti'' u naslovu ističu da su sudije u finišu ''otele pobedu'' Portugalu i razbesnele Ronalda, ali u tekstu se pominje još jedna situacija, koja po njihovom mišljenju nije bila regularna.\nIVICA KRALJ: Stojković je svoju energiju preneo na igrače, svi znamo ko je Piksi\n27. 03. 2021. u 14:05\nRONALDO IPAK NIJE "ISPALIO" BORISA: Evo kako je as Juventusa ulepšao dan mališanu iz Poljske\n27. 03. 2021. u 13:26\nOTKRIVENA TAJNA: Ronaldo se u Beogradu hrani posebnim režimom, evo zbog čega ima formu dečaka\n27. 03. 2021. u 11:48\n''Već u prvom minutu nastavka Aleksandar Mitrović (46) je smanjio na 1-2, no holandska sudijska postava propustila je da signalizira ofsajd u kom se prethodno nalazio asistent Radonjić. Na 2-2 poravnao je Kostić (60) iz lepe akcije, da bi u sudijskoj nadoknadi sudije još jednom teško oštetile Portugal'', navodi se u izveštaju ''Sportskih novosti''.\nPopularni “Indeks” napisao je da je Kristijano Ronaldo besneo u Beogradu zbog ukradenog gola. Hrvatski portal piše da je “CR7” mlatarao rukama, vikao na sudije i na kraju demonstrativno napustio teren i bacio kapitensku traku.\nfudbal fudbalska reprezentacija Srbije kvalifikacije za SP u fudbalu Fudbalska reprezentacija Portugalije\nSA SVADBE DOŠAO NA UTAKMICU: Ujutru se oženio, a po podne igrao u Novom Sadu\nDEFANZIVAC Radničkog iz Kragujevca Aleksandar Varjačić u neku ruku je obeležio prethodno kolo Superlige, kada je direktno sa sopstvenog venčanja otišao na utakmicu sa Vojvodinom.\n26. 10. 2021. u 09:14\nNJEMU RONALDO NEĆE DA DODA LOPTU: Mediji na Ostrvu otkrili šokantne stvari iz svlačionice Mančestera\nNAVIJAČI Mančester junajteda očekivali su da mogu da zaustave Liverpul, ali umesto toga desio se debakl na "Old Trafordu".\nNAPAD OŠTAR KAO BRITVA: Mitrović prvi strelac Čempionšipa, Tadić razbio PSV u derbiju, Vlahović rešeta redom\n26. 10. 2021. u 11:30\nNAŠ EVROPSKI DERBI! Vujasinović: Gledamo samo sebe - Stevanović: Bolje nego u prvenstvu\n26. 10. 2021. u 11:00\nSRBIN KOJI IGRA ZA LAŽNU DRŽAVU KOSOVO: Nije se odrekao naše vere, jezika i običaja... Albanci ga obožavaju (FOTO)


Srbiji od EU 138,55 miliona evra bespovratne pomoći | Radio Kosovska Mitrovica\nSrbiji od EU 138,55 miliona evra bespovratne pomoći\n6. February, 2020 17:58 |\nVlada Srbije i Evropska unija potpisale su sporazum o finansiranju u vrednosti od 138,55 miliona evra. Novi paket bespovratne pomoći namenjen je projektima u oblasti ekonomije, nauke, vladavine prava i upravljanja.\nSporazum su u prisustvu predsednika Srbije Aleksandra Vučića, potpisali ministarka za evropske integracije Jadranka Joksimović i evropski komesar za susedsku politiku i proširenje Oliver Varhelji.\nRanije danas, Jadranka Joksimović je rekla da Srbija kao zemlja koja pristupa EU ima pravo na IPA fondove i da u proseku svake godine dobije oko 200 miliona evra bespovratnih sredstava.\n“To je IPA za 2019. godinu u vrednosti od 138, 5 miliona evra. Pored ove podrške za 2019, za Srbiju su predviđena sredstva za IPARD – podsticaj poljoprivredi – 40 miliona evra, podršku organizacijama civilnog dsrustva – pet miliona evra i za specijalne mere kao odgovor na migrantsku krizu – 27,5 miliona evra. Time ukupna podrška Srbiji iz budžeta EU za 2019. godinu iznosi 211 miliona evra. Od 138,5 osnovnog paketa imaćemo 76, 5 miliona za lokalni ekonomski razvoj i podsticaj, inovativnim preduzećima, malim i srednjim preduzećima”, naglasila je Joksimovićeva.\nIstiče da će značajan deo novca biti usmeren na pravosuđe i borbu protiv korupcije i organizovanog kriminala – oko 18 miliona evra, kao i za prevenciju i reagovanje u vanrednim situacijama oko deset miliona evra i reforme u brojnim oblastima u vezi sa procesom prstupanja EU i učešća u programima EU – oko 34 miliona evra.\nDeo sredstava biće usmeren i za učešće u programima kao što su naučni program “Horizont” i obrazovni program “Erazmus+”, a za to je namenjeno oko 15,8 miliona evra.\nTakođe, predviđena je i pomoć od deset miliona evra u slučaju prirodnih katastrofa kao što su poplave, zemljotresi…\nU proteklih deset godina EU je Srbiji donirala više od 2,5 milijardi evra sa ciljem da je podrži u dostizanju evropskih standarda.


Turci odabrali klanicu na Zlatiboru kao centar izvoza\nSrbija je od Turske dobila kvotu za izvoz 5.000 tona govedine godišnje, a plasman mesa u tu zemlju biće realizovan preko Klanice “Zlatibor Čajetina”, koju su Turci izabrali kao najpodesniju za realizaciju ovog posla i koja je odgovorila svim njihovim standardima.\n- Ako sve bude po planu, izvoz će krenuti krajem ovog meseca. Kapaciteti zlatiborskih stočara su premali da bi se ispunila kvota, pa ćemo goveda otkupljivati iz cele zemlje. U Srbiji se dnevno može otkupiti 100 junadi, što će biti dovoljno da se ispoštuje dogovor - kaže za „Blic“ Goran Vilić, vlasnik Klanice “Zlatibor Čajetina”.\nPrema njegovim rečima, otkupna cena stoke biće tržišna, a kilogram simentalske rase goveda trenutno je 240 dinara.\nNovi sporazum o slobodnoj trgovini sa Turskom usaglašen je krajem septembra tokom posete ministra trgovine Rasima Ljajića toj zemlji, koji se sastao sa ministrom ekonomije Turske Nihatom Zejbekčijem. Dva ministra potpisala su novi sporazum tokom posete predsednika Turske Redžepa Tajipa Erdogana Srbiji u oktobru prošle godine.\nTrenutna otkupna cena stoke je 240 dinara po kilogramu\nSporazumom je predviđen bescarinski izvoz 5.000 tona goveđeg mesa godišnje iz Srbije u Tursku. Srpski proizvođači će na osnovu sporazuma po prvi put na tržište Turske bez carina moći da izvoze definisane kvote sirovog i rafinisanog suncokretovog ulja, semena suncokreta i pojedinih vrsta pekarskih proizvoda. Predviđen je izvoz 25.000 tona sirovog suncokretovog ulja i 10.000 tona rafinisanog suncokretovog ulja.\nBez carine moći će da se izveze i 15.000 tona suncokretovog semena, 5.000 tona zrna soje, 500 tona preparata za ishranu životinja, 500 tona hrane za pse i mačke i 500 tona mantija. Turska je odobrila Srbiji da se dupliraju kvote za izvoz graška sa 350 na 700 tona, pasulja i boranije sa 300 na 600 tona, kukuruza šećerca sa 1.000 na 2.000 i suvih šljiva sa 200 na 400 tona.\nSporazumom je definisana i slobodna trgovina uslugama, kao što su finansije, transport, telekomunikacije, koprodukcija...\nTurci su čajetinsku klanicu obišli 15. decembra, kada su i dali odobrenje da se sporazum o izvozu mesa realizuje upravo preko Industrije mesa “Zlatibor”.\nSporazum potpisan tokom posete turskog predsednika Redžepa Tajipa Erdogana Srbiji\nVeć sutradan u Čajetini je održana osnivačka skupština Zadruge „Zlatiborska vrela“, čiji su inicijatori u poslu sa Turcima videli šansu da ožive stočarstvo na Zlatiboru.\n- Želimo da u svakom selu angažujemo poverenike koji će proizvođačima objašnjavati da je prodaja stoke čajetinskoj klanici velika ekonomska šansa. Garantovaćemo siguran otkup, a kroz sredstva koja ćemo dobiti od države i opštine, možda i od fondova EU, oformićemo službu za matičenje stoke i kroz hranu za tov obezbediti početnu podršku proizvođačima - kaže Dragan Knežević, veterinar iz Čajetine, predsednik Zadruge.\nTurcima omogućili da nam prodaju jagode i grožđe\nSporazumom o slobodnoj trgovini, Srbija je omogućila bescarinski uvoz iz Turske utvrđenih kvota nara, jagoda, plavog patlidžana, tikvica, stonog i suvog grožđa. Takođe su povećane kvote pojedinih prehrambenih proizvoda koje su već bile predmet slobodne trgovine između dve zemlje.


14.06.2014. 11:40h Ažurirano: 14.06.2014. 11:40h\n"Upozoravajući je podatak da se posljednjih 20 godina značajno pomjerila starosna granica oboljelih od ove maligne bolesti, tako da danas obolijevaju i muškarci mlađi od 50 godina", kazao je Radunović.\n"Prevencija podrazumijeva redovnu kontrolu, pregled urologa, određivanje dominantnog tumorskog markera – PSA", objasnio je Radunović.\n"Posljednjih deset godina, upornom kampanjom uspjeli smo da dijagnostikujemo preko 30 odsto malignih tumora u početnom stadijumu, što podrazumijeva izlječenje", podsjetio je Radunović.\n"Prije godinu dana urađena je i prva laparaskopska radikalna prostatektomija kod pacijenta sa početnim karcinomom prostate i od tada se ova procedura redovno obavlja, čime je zaokruženo liječenje ovog malignog oboljenja u svim stadijumima", kazao je Radunović.\nCrna Gora je, kako je naveo, svojim kapacitetima odgovorila jednom od najvećih izazova savremene medicine, uvođenjem transplantacionog programa, koji je kruna svakog zdravstvenog sistema.\n"Iako smo relativno mali zdravstveni sistem, zajedničkim naporima i poštujući multisektorski pristup, stvorili smo uslove da se ova složena procedura uvrsti u našu medicinsku svakodnevnicu", ocijenio je Radunović.\nOn je podsjetio da je prva transplantacija bubrega sa živog davaoca urađena 25. septembra 2012. godine u KCCG u Podgorici, u saradnji sa transplantacionim timom KBC "Rebro" iz Zagreba, a da je do sada transplantirano 14 osoba.\n"Takođe, u Crnoj Gori krajem prošle godine urađena je i prva ekspantacija organa, a preko Hrvatske smo postali i dio porodice Eurotransplanta, organizacije koja ima zajedničke spiskove davaoca i primaoca organa i obezbjeđuje brzu komunikaciju među zemljama članicama prilikom izbora što adekvatnijeg potencijalnog primaoca nekog kadaveričnog organa", dodao je Radunović.\nMiodrag Radunovićministarstvo zdravljaUdruženje urologakarcinom prostate


List "Gazeta delo sport" je na naslovnoj strani poručio "Srećna zvezda", aludirajući na to da su igrači Milana imali mnogo sreće u sudaru sa šampionom Srbije.\nU tekstu pod naslovom "Srećom, Donaruma je tu" ističe se kako je tim Stefana Piolija bio preumoran non-stop igranjem, ali da to ne može da im bude opravdanje što su bili na ivici eliminacije.\n- Na San Siru 1:1.. Da budemo iskreni, Stankovićeva Crvena zvezda je zaslužila da bude nagrađena, za ponašanje, duh, za igru. Neverovatno je da kao i u Srbiji Milan nije iskoristio brojčanu prednost. Juče, kao i nedelju dana pre toga, Srbi su imali igrača manje u srcu odbrane u drugom poluvremenu i baš kao i pre sedam dana, naterali su MIlan na patnju. Kako objasniti toliku patnju? Evidentan je mentalni i fizički zamor, scenario je predvidljiv, neki igrači su isključili motore. Pad je očigledan, to će proći, ali jedni drugima moraju da kažu istinu u lice - komentar je u "Gazeti".\nZa igrača utakmice proglašen je golman Milana Donaruma (ocena 7,5), dok je u timu Crvene zvezde najvišu ocenu dobio Mirko Ivanić (7).\n"Korijere delo Sera" u tekstu pod naslovom "Milan bez daha" ističe frustraciju u redovima domaćina posle još jedne loše partije, a uoči meča sa Romom na "Olimpiku" narednog vikenda.\n- Završilo se sa ljutitim igračima Crvene zvezde na centru terena, koji su opkolili sudiju Hila Manzana, koji im nije dozvolio da u 93. minutu izvedu poslednji korner. Nedaleko odatle, Ibrahimović, veoma napet, ispustio je uzdah olakšanja. Koji minut pre toga Zlatan je u frustraciji udario nogom stativu, vrlo ljut, ali on i njegovi saigrači krivi su za još jednu razočaravajuću predstavu, još jednu. Jedino dobro je rezultat, mršav remi koji je Milanu bio dovoljan da se kvalifikuje među 16 u Ligi Evrope - konstatuje reporter ovog lista.\n"Korijere delo Sport" je u izveštaju sa naslovom "Đavoli prošli, ali sa koliko napora", a ističe se sjajna rođendanska partija golmana golmana Ganluiđija Donarume koji je na dan meča oduvao 22 svećiće na torti.\nTo što još nije produžio ugovor je drugi problem za Milan, ali kako ističu i u ovom listu, spisak nevolja je sve duži i Milan ni po čemu više ne podseća na tim "iz proteklog semestra" u 2020.\nTorinski "Tuttosport" je u izveštaju pod naslovom "Milan se namučio, ali je u osmini finala", izneo i jedan zanimljiv podatak, a to je da je Milan protiv Zvezde izveo već 18. penal ove sezone!\n- Milan je izveo najmanje tri penala više od svih ekipa iz pet najjačih liga ove sezone, računajući sva takmičenja. Kesi je tako uspeo da postigne svoj osmi gol ove sezone, a sedmi sa bele tačke - podseća autor izveštaja.


Rezultati pretrage za: Zoran Milivojević\nRecept Vašingtona za dijalog Beograda i Prištine, ekonomija u funkciji politike\nEkonomske teme o kojima će delegacije Beograda i Prištine razgovarati u Vašingtonu u funkciji su politike ali se o statusnim pitanjima neće razgovarati, rekao je za RTS diplomata Zoran Milivojević.\nMilivojević: Američka administracija ne odustaje od svoje inicijative\nAmerička administracija se kreće u realnim okvirima, govori se pre svega o ekonomiji, o nastavku procesa sa kojim se Amerika i uključila u pregovore Beograda i Prištine, ocenio je za N1 Zoran Milivojević, karijerni diplomata.\nMilivojević: Zakon o OVK neće imati efekta\nDa li će Skupština u Prištini usvojiti sporni nacrt zakona o vrednostima tzv. OVK ili će opet doći do nedostatka kvoruma, ostaje da se vidi na sutrašnjem zasedanju. Bivši diplomata Zoran Milivojević ističe za TV Most da su čak i predložene izmene zakona od strane Demokratskog saveza Kosova, kao i sam nacrt, čisto političke prirode.\nSrbija opet između čekića i nakovnja - KiM i novih zapadnih pritisaka\nPredsednik Srbije Aleksandar Vučić u pravu je kada kaže da nas očekuju veliki pritisci po pitanju rešavanja kosovskog problema, jer će Srbija bukvalno biti između „čekića i nakovnja“, odnosno, moraće na neki način da se opredeljuje između odbrane nacionalnih interesa i ekonomskog prosperiteta države.\nMilivojević: EU želi aktivno učešće u kosovskom pitanju\nDiplomata Zoran Milivojević ocenio je da imenovanjem specijalog predstavnika EU koji će se baviti dijalogom Beograda i Prištine i regionom Zapadnog Balkana EU pokazuje da želi da se na aktivan način uključi u rešavanje kosovskog pitanja i tako parira Americi.\nMilivojević: EU za rešenje kosovskog čvora, Amerika nastupa menadžerski\nNekadašnji diplomata Zoran Milivojević rekao je za RTS da administracija u Briselu treba da pokuša na svaki način da otkolni greške prethodne administarcije koja nije postigla nikakav rezultat u celom mandatu oko kosovskog problema. Milivojević ističe da Amerika nema interesa da ulazi u dubinu odnosa i problema, već nastupa poragmatično i menadžerski.\nMilivojević: SAD pokazuju da preuzimaju rešavanje pitanja Kosova i Metohije\nSastanak predsednika Srbije Aleksandra Vučića i američkog državnog sekretara Majka Pompea, koji će biti održan sutra u Njujorku, diplomata Zoran Milivojević vidi kao zainteresovanost američke administracije za rešavanje pitanja KiM i smatra da je "ključ" za deblokadu dijaloga i pronalaženja kompromisnog rešenja sada u rukama Amerike.\nPoseta delegacije Srbije Kini je važna jer je Kina jedna od tri dominantne sile u globalnim multipolarnim odnosima, stalna članica SB UN i druga ekonomska sila u svetu, ocenjuje analitičar i diplomata Zoran Milivojević.\nMilivojević: Odluka Sobranja potvrda teze o „velikoj Albaniji"\nBivši diplomata Zoran Milivojević kaže da amandmani u makedonskom Sobranju ne bi bili usvojeni da nije bilo albanskog faktora i smatra da na terenu postoji koordinacija strateških poteza albanskog korpusa koji se vodi iz Tirane, a da su upravo ti potezi i cela ta koordinacija svojevrsna potvrda teze o „velikoj Albaniji“.\nPosle neuspeha koje su doživeli Kosovo i zapadni sponzori te jednostrano proglašene države, vezano za Interpol i povlačenje priznanja nezavisnosti, sada prelaze na novu metodologiju – da konkretnim aktima dokazuju državnost Kosova na terenu i da se time stvori situacija da se to priznanje prihvati po svaku cenu, ocenjuje Haradinajev nacrt predloga sveobuhvatnog sporazuma sa Beogradom, diplomata Zoran Milivojević.


Sajam automobila i motocikala od 17. do 23. marta\nBeta\t 10. marta 2016. 15:00\nSajam automobila “DDOR BG Car Show” i Medjunarodni sajam motocikala “Motopassion” biće održani na Beogradskom sajmu od 17. do 23. marta 2016. godine u šest hala, sa više od 300 izlagača iz 20 zemalja, najavili su danas organizatori.\nNajavljeno je da će distributeri predstaviti 40 novih modela automobila i 35 novih modela motocikala.\nKoordinator projekta Beogradskog sajma Zoran Lupšić rekao je na konferenciji za novinare da će sajam automobila ove godine imati znatno veći broj izlagača u odnosu na prethodnu manifestaciju.\nOn je najavio da će se u halama jedan i četiri predstaviti ukupno 35 automobilskih brendova i 10 brendova proizvodjača lakih privrednih vozila.\nNa sajmu će biti predstavljen i novi “bentli”, a Tojota će predstaviti dva nova modela koja predstavljaju tehnološki napredak u pogledu alternativnih pogonskih energija.\nPrateća automobilska industrija na ovogodišnjem sajmu predstaviće ponudu rezervnih delova, derivata naftne industrije, auto-galanterije i izložbu servisne opreme.\nAuto-moto savez Srbije – Centar za motorna vozila, Agencija za bezbednost saobraćaja i Uprava saobraćajne policije organizovaće naučno savetovanje posvećeno bezbednosti vozila, ispitivanje vozila, ekoloških vozila i daptaciji vozila za invalide.\nOrganizatori su najavili i program treninga bezbedne vožnje Nacionalne vozačke akademije (NAVAK).\nRadno vreme sajmova biće od 10.00 do 20.00 časova.\nPojedinačna ulaznica koštaće 300 dinara, grupna 200 dinara a za djake i studente 150 dinara, dok će cena porodične karte biti 500 dinara.


Triatlon - Blic Sport\nU Beogradu drugog juna sa radom počinje triatlon klub pod nazivom “TRI centar”. Baza kluba je objekat na Adi Ciganliji pod nazivom “Kuća triatlona” koji pruža vrhunske uslove za treninge svojim članovima.\nEvropski triatlonci u Beogradu\nPlivam, vozim bicikl, trčim, sport koji je osvojio svet. Triatlonom se svake godine bavi sve više ljudi. Samo u Beogradu ove godine biće organizovano 7 takmičenja.\nTrčimo zajedno "Serbia RUN 10k/5k" 4. novembra sa finišom u Beogradskoj areni!\nU nedelju, 9. septembra, završena je 22. AIMS konferencija (Svetsko udruženje maratona i uličnih trka) u Talinu u Estoniji. Događaj su krunisale polumaratonska i maratonska trka sa preko 6000 učesnika, koje su zvanično bile prvi deo ceremonije obeležavanja 100 godina od proglašenja nezavisnosti Republike Estonije.\nNajbolji evropski triatlonci u septembru u Beogradu\nBeograd će i ove godine biti domaćin najboljim Evropskim triatloncima koji će se okupiti 23. septembra ove godine, kako bi proverili svoju fizičku i mentalnu spremnost na triatlon trci 11TRI Belgrade. U skladu sa tim je i osnovan Tratlon klub 11TRI u saradnji sa Triatlon Savezom Beograda, u kome će svi oni koji su spremni da se oprobaju u dugim distancama, pripremati za predstojeći spektakl.


List podsjeća da se radi o gasovodu koji preko Crnog mora treba da ruski gas dopremi ne samo u jugoistočnu Evropu, već centralnu Evropu.\nNajveću korist ovih “reanimiranih” planova imali bi OMV I Austrija kao gasno čvorište, podvlači “Standard”.\nPrije desetak dana je austrijski kancelar Kristijan Kern sa ruskim predsjednikom Vladimirom Putinom u Sankt Peterburgu, povodom učešća na tamošnjem Međunarodnom ekonomskom forumu (SPIEF), razgovarao na mnoge teme, ali o velikom “poslu” ni šef austrijske vlade, a ni direktor OMV Rajner Zele ne žele da govore.\n“To i ne čudi, jer bi realizacija bila ne samo ekonomski dalekosežna, već bi imala i geopolitičke implikacije. Sve dok nije sve potpuno dogovoreno važi najviši stepen tajnosti”, tvrdi list.\n“Standard” podsjeća da se radi o povratku gasovoda Južni tok u malo umanjenom obliku, koji je od strane Bugarske na pritisak EU bio okončan.\nList ukazuje da su i SAD snažno insistirale na okončanju tog projekta, nakon što je Rusija anektirala Krim. Gasovod je trebalo preko Crnog mora iz Anape u Rusiji da vodi do Varne u Bugarskoj i da u Evropu godišnje “pumpa” 63 milijardi kubnih metara gasa godišnje.\n“Standard” navodi da je taj projekat “zakopan” i da sada gasovod ide u pravcu Kijipkija u evropskom dijelu Turske, te da od 2019. treba da dostavlja oko 16 milijardi kubnih metara do čvorišta Lileburgaz.\nDok je prvi tok usmjeren ka snabdjevanju Turske, prema zamisli Austrijanaca, dalji gasovod treba da snabdjeva Evropu. U drugom koraku planirano je udvostručenje kapacitera Turskog toga, i tu želi OMV da bude aktivan, te gas, putem izgradnje kapaciteta gasovoda u Bugarskoj; Srbiji i Mađarskoj, u pravcu Austrije, dovede ruski gas do skaldišta Baumgarten u Beč.\nGasprom, prema pisanju “Standarda”, navodno je spreman da gas proda OMV, koja bi poslije preko čvorišta Baumgarten isporučivala veće količine dalje, a jedno od mogućih trzišta bila Italija. Austrijanci preko gasovoda Trans Austrija žele da za sebe obezbjede troškove tranzita, a ti prihodi bi otpali ako bi Italija ostvarila sa Rusijom Trans Adria gasovod.\n“Trenutno postoje naznake da OMV može da se nametne. Planovi još nisu progurani, ali već sada pojedine tranzitne zemlje podržavaju ovaj projekat”, ističe list dodajući da Gasprom i OMV ne žele da komentarišu ove navode već samo ističu da se razmišlja o mogućoj saradnji u cilju razvoja infrastrukture za gas koja bi bila neophodna za isporuke ka centralnoj i jugoistočnoj Evropi. Tanjug


Na dnevnom redu Skupštine danas i BUDŽET ZA 2018. GODINU - Nova Borba\nSkupština Srbije/ Foto: rtv.rs\nNa dnevnom redu Skupštine danas i BUDŽET ZA 2018. GODINU\nSkupština Srbije počela je sednicu na čijem dnevnom redu je Predlog budžeta za 2018. godinu i još 30 tačaka. Predlogom zakona o budžetu planirani su prihodi u iznosu od 1.178 milijardi dinara, a rashodi 1.207 milijardi dinara.\nPoslanici Skupštine Srbije su počeli da utvrđuju dnevni red nove sednice, a ukupno je podnet 171 predlog za dopunu tačaka.\nVlada Srbije je 29. novembra usvojila Predlog zakona o budžetu za 2018. godinu kojim su planirani prihodi u iznosu od 1.178 milijardi dinara, a rashodi 1.207 milijardi dinara.\nMinistar finansija Dušan Vujović ranije je rekao da je predloženi budžet za iduću godinu planiran na osnovu projekcije da će realna stopa rasta u idućoj godini biti 3,5 odsto BDP-a.\nVujović kaže da je prostor za povećanje plata i penzija u idućoj godini utvrđen kao nagrada za ono što je ostvareno u poslednje tri godine reformi.\nU 2018. predviđeno je povećanje plata za 10 odsto u javnom sektoru i pet odsto u administraciji, a povećanje penzija za pet odsto.\nNa dnevnom redu sednice biće i dopuna Zakona o budžetu Srbije za 2017. godinu, koja se odnosi na sredstva koja će biti obezbđena iz ovogodišnjeg budžeta za isplatu bonusa za pripadnike sektora bezbednosti u iznosu od po 10.000 dinara, koji će im biti isplaćen do kraja godine.\nPoslanici će na novoj sednici razmatrati i izmene zakona o Porezu na dodatu vrednost, o porezu na dobit pravnih lica, o porezu na dohodak građana i o doprinosima za obavezno socijalno osiguranje.\nBiće razmotrene i izmene zakona o republičkim administrativnim taksama, o javnoj svojini i o rokovima izmirenja novčanih obaveza u komercijalnim transakcijama, a poslanici će raspravljati i o Predlogu zakona o sprečavanju pranja novca i finansiranja terorizma i o izmenama Zakona o ograničavanju raspolaganja imovinom u cilju sprečavanja terorizma.\nNa dnevnom redu su i izmene Zakona o regulisanju javnog duga Republike Srbije po osnovu neisplaćene devizne štednje građana položene kod banaka čije je sedište na teritoriji Republike Srbije i njihovim filijalama na teritorijama bivših republika SFRJ.\nBiće razmotren Predlog zakona o zaposlenima u javnim službama, izmene Zakona o zaposlenima u autonomnim pokrajinama i jedinicama lokalne samouprave, Predlog zakona o platama službenika i nameštenika u organima autonomne pokrajine i jedinice lokalne samouprave, izmene Zakona o sistemu plata zaposlenih u javnom sektoru, kao i izmene Zakona o uređenju sudova.


MF CG: Bilten za I kvartal 2015. godine • SENAT.me\nⓈ > Ekonomija Crna Gora > MF CG: Bilten za I kvartal 2015. godine\nMF CG: Bilten za I kvartal 2015. godine\n- 12/05/2015 29/10/2017\nMinistarstvo finansija Crne Gore objavilo je XXXIV bilten, koji se odnosi na prvi kvartal 2015. godine. U uvodnoj riječi ministar finansija Radoje Žugić govori o makroekonomskim pokazateljima i trendovima Crne Gore. Žugić se osvrnuo na blagi, ali nedovoljni ekonomski rast od 2013. godine (2-3%) i stanje državnog duga (1.893,4 mil. EUR, odnosno 55,8% procijenjenog BDP-a na kraju 2014. godine). Istakao je neophodnost proaktivnog pristupa Vlade oko definisanja mjera za sanaciju javnog duga i preduzimanja fiskalnih mjera, te podsticanju ambijenta za razvoj preduzetništva i privlačenja investicija.\nBilten Ministarstva finansija obuhvata, između ostalog, informacije o aktivnostima Ministarstva za prvi kvartal 2015 godine, preliminarnim podacima javne potrošnje u prethodnoj godini, realizaciji javne potrošnje na lokalnom nivou, informacije o realizovanim aktivnostima u okviru IPA fornda i programa prekogranične saradnje, te izvještaj o tržištu lizinga u Crnoj Gori.\nBilten sadrži autorske tekstove vezane za zakone o PDV-u, porezu na kafu, poreskoj administraciji, te komentar pravilnika o postupku oslobađanja od plaćanja poreskih i carinskih obaveza za izvođenje radova na izgradnji autoputa Bar-Boljare.\nIzvor: Ministarstvo finansija CG\nOznake Autoput Bar-Boljare Budžet CG @me Crna Gora Državni dug ekonomska politika @me Finansije fiskalna politika IPA Javna potrošnja Ministarstvo finansija @me zakonodavstvo


SRBIJA NA KINESKOJ TELEVIZIJI Evo kako ćemo biti predstavljeni na najmoćnijim azijskim medijima\nDelegacije Vlade Srbije imala je mesto počasnog gosta na kineskom Međunarodnom Sajmu investicija i trgovine CIFIT u gradu Sjamenu i provinciji Fudžijen.\nNeki od naših privrednika sklopili su i prve poslove, a veliku pažnju privukao je ugovor koji je Turistička orgnizacija Srbije potpisala sa jednom od Alibabinih platformi za promociju srpske turističke ponude.\nOd 20. septembra, turistička ponuda Srbije biće vidljiva na jednoj od Alibabinih platformi –Fligi.\nNa kineskoj televiziji CCTV počelo je prikazivanje dve emisije specijalno namenjene za one koji razmišljaju o tome da snimaju filmove u Srbiji. "Nama je cilj da privučemo i deo filmske industrije zbog povoljnih cena, zbog svih prirodnih atrakcija koje Srbija ima. Nadam se da i tu možemo da budemo konkurentni i da i taj vid turizma razvijemo u smislu privlačenja kineskih turista", naveo je Ljajić.\nOsim Kineza, štandu Turističke organizacije Srbije (TOS) na sajmu u Sjanmenu prilazili su i Indijci i pripadnici drugih azijskih zemalja.\nNa sajmu je, osim turističke, bila istaknuta i privredna ponuda Srbije. Sklopljen ugovor o prodaji voćne rakije iz Srbije na kinesko tržište preko tamošnje kompanije Golden dej.


UIO: Prihodi u prva četiri mjeseca veći za 538 miliona KM - mojKontakt portal - Radio Televizija Kontakt\nPrihodi od indirektnih poreza za četiri mjeseca ove godine iznosili su tri milijarde i pet miliona KM i veći su za 538 miliona KM ili 21,82 odsto u odnosu na isti period lani, kada su bili dvije milijarde i 467 miliona KM, saopšteno je danas iz Uprave za indirektno oporezivanje /UIO/ BiH.\nIz UIO su naveli da su, nakon što su u četiri mjeseca ove godine privredi vratili 650 miliona KM po osnovu povrata PDV-a, neto prikupljeni prihodi koji su raspodijeljeni institucijama BiH, Republici Srpskoj, Federacije BiH /FBiH/, te Brčko distriktu, iznosili dvije milijarde i 355 miliona KM.\nTi prihodi su veći za 356 miliona KM u odnosu na prihode koje su sa jedinstvenog računa korisnici dobili za isti period prošle godine.\nSamo u aprilu ove godine, naveli su iz UIO, prikupljeno je 776 miliona KM indirektnih poreza, što je za 132 miliona KM više u odnosu na isti mjesec prošle godine.\nZa finansiranje institucija BiH u četiri mjeseca ove godine raspoređen je iznos od 254 miliona KM, identično kao i svih prethodnih godina.\n“Najveći dio prihoda od indirektnih poreza, kao i sav prikupljen višak prihoda, završio je kod Srpske i FBiH i Brčko distrikta. FBiH je u četiri mjeseca raspoređena milijarda i 283 miliona KM, Republici Srpskoj 715 miliona KM i Brčko distrktu 71 milion KM”, navedeno je u saopštenju.\nOsim raspoređenih prihoda, a po osnovu posebne putarine za izgradnju autoputeva i izgradnju i rekonstrukciju drugih saobraćajnica, Federacija BiH je dobila dodatnih 67,6 miliona KM, Republika Srpska 44,7 miliona KM i Brčko distrikt 2,3 miliona KM, javlja Srna.\nBanjaluka: Uhapšeno lice koje je ukralo alat vrijednosti 6.500 KM


U redovima ISLAMSKE DRŽAVE ima 316 Albanaca i islamista SA KOSOVA\nSamoproglašeno Kosovo suočava se od 2012. godine sa povećanim učešćem građana na strani terorista u ratovima u Iraku i Siriji, zaključeno je na današnjem skupu "Albanci muslimani na Balkanu" koji je održan u Prištini pod pokroviteljstvom Svetske islamske lige.\nPrema zvaničnim podacima kosovskih bezbednosnih struktura, 316 Albanaca i islamista sa Kosova regrutovano je u redove "Islamske države", uz još 140 lica koja su ratovala u Iraku i Siriji.\nMuftija samoproglašenog Kosova Naim Trnava rekao je da je Islamska zajednica Kosova čvrsto opredeljena da stvori uslove pune sigurnosti i mira na Kosovu, ali da su zabrinjavajući podaci o "izmanipulisanim vernicima" koji su zbog neznanja otišli u navedene zemlje.\n"Svedoci smo, u poslednjih nekoliko godina, da se religija zloupotrebljava za različite interese i da ljudi koji su izmanipulisani izazivaju sukobe i užasne zločine širom sveta", naveo je Trnava.\nOn je dodao da građani samoproglašenog Kosova muslimanske veroispovijesti "nisu ostali imuni" na ekstremističku ideologiju. Trnava vidi razlog "zavođenja" u povećanom broju lažnih propovednika vere, neobaveštenosti, siromaštvu i izmanipulisanosti.\n“Nevesta” Islamske države prebačena iz kampa NA TAJNU LOKACIJU\nBežeći od islamista preminulo 84 ljudi


Veoma sam ponosan na činjenicu što ću se peti put sastati sa predsednikom Kine Si Đinpingom, to je ogromna čast za našu malu zemlju, izjavio je danas predsednik Srbije Aleksandar Vučić.\n"Nisam samo srećan zbog susreta i zbog toga što je to čast lično za mene, srećan sam zbog naše zemlje jer ćemo tamo potpisati najmanje deset veoma važnih aranžmana", rekao je Vučić novinarima posle obilaska obnovljene i novoopremljene prostorije Kliničko bolničkog centra "Zemun".\nZemunska bolnica je dobila novu angio salu za kardiovaskularne intervencije i magnetnu rezonancu, a najavljena je i obnova pedijatrijske bolnice.\nVučić je rekao da veruje da će tokom posete Kini rešiti pitanje industrijskog parka i više raznovrsnih infrastrukturnih projekata.\n"To je, u smislu novca o kojem pričamo i vrednosti ugovora o kojima razgovaramo, jedna od najznačajnih poseta koju sam ikada imao", istakao je Vučić.\nVučić je najavio i potpisivanje predugovora sa kompanijom Li Long, koja planira da dođe u Srbiju, a očekuje i da se uspešno reši pitanje dolaska Kineza u RTB Bor.\nUpitan o ujedinjavanju njegovih političkih protivnika, Vučić je odgovorio da ne beži od izbora i da je za njega pitanje legitimiteta od suštinskog značaja.\nRedovni izbori su 2020, napomenuo je Vučić i optužio svoje političke protivnike da nemaju nikakvu politiku, već da samo žele da se dočepaju vlasti.\nPrema Vučiću, Srbija je zemlja "u kojoj se slave ubice", a kao primer je naveo peticiju podrške ženi osumnjičenoj da je ubila jednog investitora.\n"Hoćete da vam pokažem dosije i da vidite šta je sve ta žena radila", rekao je Vučić i upitao one koji podržavaju osumnjičenu za ubistvo šta bi radili da je u pitanju član njihove porodice.\nVučić je istakao da Srbija danas ima ekonomske rezultate, da smanjuje javni dug, uz rast privrede od 4,9 odsto, i da je to ono što bi trebalo da se računa.\n"Srbija je na dobrom putu", rekao je Vučić i naveo da njegovi politički protivnici imaju "glad za vlašću po svaku cenu" i da su pljačkali građane, kao i da bi to nastavili da rade u slučaju da pobede na izborima.\nNasuprot rezultatima koje smo ostvarili, smatra Vučić, opozicija ima samo mržnju protiv njega kao pokretačku snagu i nema politički program, ali ne isključuje mogućnost da njegovi politički protivnici, ipak, dođu na vlast.\nVučić je ponovio da je Srbiji neophodan mir i dogovor sa kosovskim ALbancima, kao i da je verovatno da sporazum neće biti brzo postignut.\nUpitan o troškovima Srbije na Kosovu, Vučić je rekao da ne mogu sva davanja da budu transparentna, jer u tom slučaju ne bi novac došao do svih Srba na Kosovu i Metohiji usled protivljenja prištinskih vlasti.\nUpitan o izborima u Bosni i Hercegovini, Vučić je rekao da se u to ne meša, ali da vidi da je u izbornoj kampanji on svakodnevna tema.\nKomentarišući mogućnost da Evropska unija kazni Mađarsku, Vučić je rekao da Srbija neće kvariti odnose sa tom zemljom.\nČepurin o Vučićevoj poseti Kini\nSporazum podrazumeva i garancije


subota, 03 mart 2012\nLazar Stevanović je uzdanica Novog Beograda već treću sezonu. Ovaj Kragujevčanin je omiljen među saigračima jer je izuzetno pošten i vredan momak. Svaki trening i utakmicu pruža svoj maksimum, i zbog toga je vidan njegov izuzetan napredak u igri iz godine u godinu. Ove sezone se izborio za status prvog pivotmena u ekipi, a takođe je i jedan je od najboljih odbrambenih igrača u našem klubu. Po svojoj konstituciji podseća na proslavljenog mađarskog reprezentativca Đulu Gala. Uporedo sa treniranjem i igranjem Lazar je i uspešan student Više škole za sportske trenere. Već nekoliko meseci asistira na treninzima škole rukometa, pokazujući da će naš klub u narednom period imati dobrog stručnjaka za rad sa mlađim kategorijama.\nŠta mislite o sastavu Novog Beograda u tekućoj polusezoni?\nDoživeli smo par promena u sastavu tima, ali idalje imamo jako mlad sastav koji je verujem sposoban da zabelež i mnogo bolji plasman u ondnosu na onaj iz prvog dela sezone,jer 9 bodova sigurno nisu merilo našeg kvaliteta.\nŽelimo prvenstveno da konsolidujemo redove i da već sada krenemo u stvaranje tima za narednu sezonu u kojoj ce ciljevi nadam se biti daleko veći.Ali i do kraja ove sezone ćemo pokušati da iskoristimo svaku ukazanu šansu da krenemo ka vrhu tabele, gde nam je i mesto.\nŠta bi mogla da bude prednost Novog Beograda u odnosu na druge ekipe?\nNaša prednost u odnosu na ostale može biti to što je većina igrača već dugo vremena zajedno i što se poznajemo jako dobro. Imamo odličnu atmosveru, mladi smo, poletni i željni dokazivanja a verujem da smo posle odigrane prve polusezone stekli i potrebno iskustvo, koje je ranije u mnogo navrata isticano kao najveći problem ove ekipe.\nProtivnik u subotu u 20 časova u hali "Pinki" nam je Mokra Gora. Šta očekuješ na toj utakmici?\nMokra Gora je ekipa iz gornjeg dela tabele, imaju izuzetno kvalitetan i iskusan sastav koji već dugi niz godina igra ovu ligu ali naš cilj je jasan to je POBEDA koju smo zamolo ispustili i u Zubinom Potuku. Ne želimo a i nemamo pravo bilo kome da pretimo ali verujem da smo posle dobre igre u Zaječaru ušli u svoj ritam i da možemo do pobede u ovom meču. Iskoristio bih priliku da pozovem našu publiku da dođe u" Pinki" u što većem broju jer nam njihova podrška izuzetno zanči.


Krenite na putovanje snova sa džeparcem od 60.000 dolara - TU Magazin\nBy redakcija on\t May 18, 2018 TURIZAM, ZANIMLJIVOSTI\nAmerička kompanija koja se bavi proizvodnjom pića, White Claw Hard Seltzer, odlučila je pošalje dve osobe na putovanje snova, pri čemu su voljni da srećnicima plate i džeparac.\nWhite Claw Hard Seltzer, kompanija koja proizvodi osvežavajuće alkoholne napitke, orgnizovala je takmičenje Best Life Contest, na kome će dve najsrećnije osobe postati ambasadori ovog brenda. Oni će uz laskavu titulu dobiti nagradno putovanje od 6 meseci, na kome će imati priliku da obiđu celu Ameriku, a kao naknadu za vreme provedeno na putu, dobiće platu od 60.000 dolara.\nPobednici takmičenja će putovati odvojeno, a jedina obaveza koji imaju, je to da obiđu najmanje dva mesta ili dve destinacije mesečno. Oni sami biraju rute i mesta koja će obići, a sve je osmišljeno u duhu prihvatanja novih ideja i otkrivanja novih strasti.\nKompanija traži jednu ženu i jednog muškarca, nikakve predispozicije nisu potrebne, jedino što će morati je da dokumentuju svoje putovanje preko društvenih mreža, poput instagrama. Na ovaj način, osim promovisanja brenda, oni će širiti pozitivnu sliku o kosmopolitskom načinu života. U stvari, jedini uslov je da takmičari budu stariji od 25 godina.\nNažalost, u ovom takmičenju mogu učestvovati samo američki državljani, što ostalima baš i ne priža neku nadu. Jedino što nama za sada ostaje, jeste da se nadamo da će i neka od naših kompanija videti ovo, prepoznati potencijal, i uraditi isto.


Konačna bitka: Tramp od četiri ključne države mora da osvoji dve, a ima i opciju B - Sputnjik Srbija\n15:22 27 Novembar 2020\n15:57 04.11.2020 (osveženo 16:12 04.11.2020) Preuzmite kraći link\nTrampova pobeda visi o koncu u četiri države, kaže ekonomista Goran Nikolić – Nevada, Viskonsin, Mičigen i Pensilvanija.\n„Od te četiri države, Tramp mora da dobije bilo koje dve, osim jedne kombinacije, a ta kombinacija je Nevada i Viskonsin,, pošto tako ne dobija 21 elektora“, navodi Nikolić.\nU Nevadi, šanse dvojice kandidata su se izjednačile, a prebrojavanje glasova neočekivano je odloženo za sutra, dok je u Mičigenu Bajden smanjio Trampovu prednost na 0,3 odsto. U Pensilvaniji, Tramp je u prednosti za 11,5 odsto, ali i tamo se čeka na kraj izbornog dana, kako bi se prebrojali glasovi pristigli poštom. U Viskonsinu, Džo Bajden je u neznatnoj prednosti.\nPrema Nikolićevim rečima, postoji mogućnost da Bajden dostigne prednost koju aktuelni američki predsednik ima u Pensilvaniji, ali naglašava da je za Trampa najgori scenario da dobije samo Pensilvaniju i da mu, tako zafali svega jedan elektorski glas. U ovakvoj situaciji Tramp se nalazi pošto je u Nebraski, jednoj od retkih država u kojima pobednik ne nosi sve, nego se glasovi elektora raspoređuju proporcionalno broju glasova koje su kandidati osvojili, izgubio jedan elektorski glas. Sve u svemu, razlika u glasovima biće veoma mala, konstatuje naš sagovornik.\nGovoreći o usporavanju brojanja glasova, Nikolić naglašava da je Tramp pre izbora učinio „veoma pametnu stvar sa aspekta Republikanske stranke“.\n„On je angažovao stotine advokata, već nekoliko meseci unapred, koji će svaki glas koji je poslat poštom proveravati. Oni će i najmanju moguću nepravilnost, kao što je pogrešno upisan datum, obarati pred sudovima, zato što su sudovi u većini „kolebljivih“ država njegovi, ili ima većinu u Senatu ili u Kongresu date države…“, kaže Nikolić.\nZbog toga je u obraćanju Tramp i pomenuo obraćanje sudovima, jer se, prema Nikolićevim rečima, računa da je mogućnost greške prilikom glasanja poštom enormna i da bi do 30 odsto takvih glasova moglo da bude oboreno pred sudovima.


U Blagaju uspješno obavljena akcija čišćenja - BHPutovanja.ba\nU Blagaju uspješno obavljena akcija čišćenja\n13.05.2019 u 11:43\nBH Futures Foundation (Fondacija budućnosti u Bosni i Hercegovini), zajedno s Omladinskim klubom 'Novi val' iz Blagaja i kompanijom SPARK iz Mostara, organizovala je u nedjelju akciju čišćenja smeća na putu Blagaj – Nevesinje.\nU akciji je učestvovalo 11 volontera iz cijele države koji su uspjeli da za svega nekoliko sati pokupe sav otpad koji su tokom proteklih mjeseci bacali nemarni građani.\n"Akcija ima za cilj da započne jednu pozitivnu priču i probudi svijest kod stanovništva o važnosti očuvanja naše divne zemlje u kojoj živimo i njene fenomenalne prirode. Ipak, ovo nije samo jedna u nizu akcija koje se dešavaju jednom, a potom u narednom periodu potpuno zaborave", navode organizatori te ističu kako Fondacija budućnosti u Bosni i Hercegovini, kao pokretač projekta, želi da ovu akciju proširi i na ostatak Bosne i Hercegovine.\nU narednom periodu, kako dodaju, planirana je i izgradnja vidikovca na pomenutoj lokaciji s ciljem predstavljanja kulturnog i prirodnog nasljeđa Blagaja.\nNakon završenog čišćenja, nominovane su tri organizacije koje imaju mjesec dana roka da očiste neku zaprljanu površinu u svojoj lokalnoj zajednici. Riječ je o nevladinoj organizaciji 'Social Monkeys' iz Banje Luke, Specijalnoj olimpijadi 'Parallel' iz Tuzle i kompaniji 'NSoft' iz Mostara. Sve tri organizacije su rado prihvatile izazov i u narednom periodu od njih se očekuju pozitivne priče, saopćeno je iz Omladinskog kluba 'Novi val'.\nU posljednjih 18 godina januar 2017. bio najhladniji, a juli 2012. najtopliji\n13.05.2019 u 09:47\nPromjene temperature i padavina posmatrane tokom dužeg vremenskog perioda su jedan od dokaza efekata klimatskih promjena...\nGuterres: Moramo zaštititi planetu\n13.05.2019 u 07:59\n- Ne smijemo dozvoliti nekontrolisane klimatske promjene. Moramo zaštititi živote ljudi i našu planetu - ponovio je Gute...\n'Park' sezonskim cvijećem uređuje zelene površine u centru Sarajeva\n10.05.2019 u 14:52\nSezonsko cvijeće u narednim mjesecima krasiti će javne zelene površine u centralnom dijelu Sarajeva.\nVIVA Filmski Festival - U TCK održan okrugli sto 'Industrija i zaštita okoliša'\n20.09.2019 u 07:57\n19.09.2019 u 08:40\nStudentska radna akcija na Jahorini\n10.10.2019 u 08:35\nAkcija pošumljavanja na Jahorini\n19.09.2019 u 14:14\nSrednjovjekovni kameni mozaik- Počitelj


Datum objave: 17.06.2020 14:53 | Autor: Kabinet predsjednika Vlade\nPredsjednik Vlade Crne Gore Duško Marković, ministar kulture Aleksandar Bogdanović, gradonačelnik Cetinja Aleksandar Kašćelan i predsjednik Sindikata kulture Željko Kalezić položili su kamen temeljac za izgradnju stambene zgrade na Cetinju za potrebe zaposlenih u kulturi.\nOvo je prva stambena zgrada za zaposlene u kulturi, vrijednost investicije je preko 2,5 miliona eura, a dom će biti obezbijeđen za 65 porodica – 53 zaposlenih u sektoru kulture i 12 u Prijestonici.\n„Raduje me ta činjenica, obradovaće se jedan broj zaposlenih i njihove porodice, ali ono što je važnije - danas smo dogovorili da tu politiku i dalje podržimo, da sa Sindikatom kulture potpišemo sporazume o podršci izgradnji stanova ne samo na Cetinju, nego u Podgorici i drugim mjestima. Vjerujem da ćemo taj sporazum i dogovor napraviti u narednim danima“, kazao je premijer Marković u izjavi za javnost nakon polaganja kamena temeljca i posjete Ministarstvu kulture.\nMinistar Bogdanović je kazao da zajedničkim djelovanjem Vlade Crne Gore, Sindikata kulture i Prijestonice Cetinje danas otvaramo i novu stranicu u socijalnom poglavlju naše zemlje. Precizirao je da će stanovi biti za zaposlene u Narodnom muzeju, Centralnoj biblioteci, Centru za konzervaciju i arheologiju, Upravi za zaštitu kulturnih dobara, Zetskom domu, Biblioteci Njegoš.\nGradonačelnik Kašćelan je kazao da nije bilo dileme da li će Prijestonica podržati projekat kroz ustupanje parcele i naknadu za opremanje građevinskog zemljišta: „Željeli smo da u gradu kulture ostanu oni koji stvaraju, čuvaju, oblikuju i žive kulturu“.\nOn je dodao da ovaj, kao i drugi projekti koje opštinska i nacionalna vlast realizuju na Cetinju, ima snažnu razvojnu komponentu, čiji je cilj lokalna zajednica po mjeri građana, koja je otvorena, moderna, perspektivna i prosperitetna. Najavio je i početak izgradnje zgrade za socijalno stanovanje, u kojoj će biti oko 30 stanova.\nZahvalnost Premijeru za snažnu podršku kulturnoj sceni\nMinistar Bogdanović je zahvalio premijeru Markoviću na snažnoj i kontinuiranoj podršci, ali i posebnom razumijevanju kada je riječ o kulturnoj sceni Crne Gore i unapređivanju naših kulturnih politika.\nKonstatujući da je imao sadržajan i kvalitetan razgovor u Ministarstvu kulture, premijer Marković je kazao da je razgovarano o pitanjima koja se tiču crnogorske kulture, preko crnogorske kulture učvršćivanja indetiteta, jačanja identiteta Crne Gore i ukupnog kulturnog sadržaja u Crnoj Gori.\n„Razgovarali smo o postojećim politikama i kako te politike unaprijediti kako bi kultura kao državni izraz vrijednosti i tradicije došao u svaku opštinu i u svaku porodicu“, rekao je premijer Marković i naglasio da je posebno obradovan novim projektima i novim politikama koje se u Ministarstvu kulture kreiraju radi ostvarivanja ovih ciljeva.\nPremijer je kazao da je imao prilike da vidi prve i važne rezultate kada je u pitanju kreativna industrija i taj savremeni kulturni izraz koji ima i koji će imati snažnu ekonomsku dimenziju.\n„Crna Gora je zemlja koja ima razvijenu kulturnu i ukupnu duhovnu baštinu“, rekao je predsjednik Vlade.\nOn je dodao da je fokus razgovora bio i na očuvanju naših posebnih vrijednosti koje su pod UNESCO zaštitom i iskazao uvjerenje da će to biti od koristi ne samo državi i lokalnim zajednicama, nego i svakom građaninu. Dodao je da vjeruje i da će to u budućnosti i perspektivi doprinijeti značajnoj ekonomskoj i svakoj drugoj valorizaciji, a na taj način ukupnom razvoju zemlje i kvalitetu života svakog pojedinca.\nFOTO I VIDEO: https://flic.kr/s/aHsmNU7HYV


Kineski premijer traži mišljenje o nacrtu vladinog izveštaja o radu - Kineski Radio Internacional\nKineski premijer traži mišljenje o nacrtu vladinog izveštaja o radu\n2020-05-12 10:01:22 | CRI\nPremijer Li Kećijang u ponedeljak je predsedavao seminarom na kome je zatražio mišljenja predstavnika nekomunističkih partija, celokupne kineske federacije industrije i trgovine i osoba bez partijske pripadnosti o nacrtu vladinog izveštaja o radu.\nTreba uložiti napore da se osigura zapošljavanje, životni vek ljudi, razvoj tržišnih subjekata, sigurnost hrane i energije, stabilan rad industrijskih lanaca i lanaca snabdevanja i nesmetano funkcionisanje na nivou zajednice, rekao je Li.\nPremijer je naglasio da treba uložiti napore i za osiguranje stabilnosti u šest ključnih oblasti, a to su stabilnost u zapošljavanju, finansijama, spoljnoj trgovini, stranim ulaganjima, domaćim ulaganjima i tržišnim očekivanjima.\nSrednja, mala i mikro preduzeća su osnova za održavanje razvoja ekonomije i društva, pa stoga napori da ta preduzeća prođu kroz teško vreme moraju biti važan deo makro politike, rekao je Li, Kina bi trebalo da se oslanja na reforme i otvaranje kako bi podstakla više tržišne vitalnosti i kreativnosti i ispunila razvojne ciljeve ekonomije i društva.\nUčesnici sastanka u ponedeljak postigli su konsenzus da je Kina svojim delovanjem efikasno kontrolisala izbijanje kovida 19 u kratkom roku i uradila dobar posao u obezbeđivanju osnovnog života ljudi.\nIzveštaj o radu vlade biće dostavljen tokom ovogodišnja „dva zasedanja“, godišnje sednice kineskog nacionalnog zakonodavnog i političkog savetodavnog tela - kasnije ovog meseca.